text:
MATAUPU 18
O Auala e Faatupe ai Galuega o le Malo
1, 2. (a) Na faapefea ona tali atu le uso o Russell i se faifeʻau na fia malamalama i le auala e faagaoioi ai galuega a Molimau a Ieova? (e) O le ā o le a iloiloina i lenei mataupu?
NA FESILI fia malamalama se faifeʻau o le Lotu Toefuataʻiina i le uso o Russell, e faatatau i le auala e faatupe ai galuega a Tagata Aʻoga o le Tusi Paia.
Na faapea atu le uso o Russell: “E matou te lē faia ni saogatupe.”
Na fesili mai le faifeʻau: “Ae e faapefea la ona maua tou tupe?”
Na faapea atu Russell: “Afai ou te taʻuina atu le mea moni, e faigatā ona e talitonu i ai. Pe a ō mai tagata i a matou sauniga, e latou te lē vaaia ai le aoina o ni peleti. Peitaʻi, ua latou iloa e iai tupe faaalu. E latou te faapea ifo: ʻE tatau lava ona iai se tau o lenei maota. . . . E faapefea ona faia saʻu foaʻi itiiti mo lenei maota?’”
Sa matuā le talitonu le faifeʻau.
Na faapea atili atu le uso o Russell: “Ua ou taʻuina atu iā te oe le mea moni. E masani ona latou fesili: ʻE faapefea ona faia saʻu foaʻi itiiti mo lenei maota?’ E naunau se tasi e faia se foaʻi mo le Alii pe a maua sana tupe. Ae aiseā e faamalosia ai o ia e faia se foaʻi pe a leai sana tupe?” *
2 Sa faailoa atu e le uso o Russell le mea moni. Ua loa ona faia e tagata o le Atua foaʻi tauofo e lagolagoina ai le tapuaʻiga moni. I lenei mataupu, o le a iloiloina ai nisi o faaaʻoaʻoga faale-Tusi Paia faapea faaaʻoaʻoga i aso nei. A o tatou iloiloina le auala ua faatupe ai galuega o le Malo, ia tatou fesili ifo: ʻE faapefea ona ou lagolagoina le Malo?’
“Ia Taʻitasi ma Fai Lana Foaʻi mo Ieova e Tusa ma Lona Lotomalie”
3, 4. (a) O le ā le itu ua maufaatuatuaina ai e Ieova ona tagata tapuaʻi? (e) Na faapefea ona lagolagoina e tagata Isaraelu le fausiaina o le faleʻie paia?
3 E maufaatuatuaina e Ieova ona tagata tapuaʻi. E silafia e Ieova, pe a tuu i ona tagata le avanoa e faia ai foaʻi tauofo, o le a latou fiafia e faia faapea. O lea, seʻi o tatou iloiloina ni faaaʻoaʻoga se lua i Isaraelu anamua.
4 Na faatonuina e Ieova tagata Isaraelu e faia le faleʻie paia mo le tapuaʻiga, ina ua māeʻa ona ia faasaoina i latou mai i Aikupito. E tele mea na manaʻomia e faia ai le faleʻie ma meafale. O lea, na faatonu ai e Ieova Mose e tuuina atu i tagata le avanoa e lagolagoina ai le galuega. Na faapea atu Mose: “Ia taʻitasi ma fai lana foaʻi mo Ieova e tusa ma lona lotomalie.” (Eso. 35:5) Na faapefea ona tali atu nei tagata e leʻi leva ona māeʻa le ʻfaapologaina i faiga sauā’? (Eso. 1:14) Sa latou matuā lagolagoina le galuega, ma foaʻi ma le lotoatoa auro, siliva, ma isi mea tāua. O le tele o nei mea sa latou aumaia mai i tagata Aikupito. (Eso. 12:35, 36) E tele mea sa foaʻi atu e tagata Isaraelu, o lea na “taofia ai tagata mai le aumaia o nisi mea.”
5. Na faapefea ona tali atu tagata Isaraelu, ina ua tuuina atu e Tavita le avanoa e faia ai foaʻi mo le fausiaina o le malumalu?
5 I le 475 tausaga mulimuli ane, na foaʻi ai e Tavita ana “oloa faapitoa,” e fesoasoani ai i le galuega o le malumalu, ma o le uluaʻi nofoaga tumau lea sa faia ai le tapuaʻiga moni i le lalolagi. Na ia faapea atu foʻi i tagata Isaraelu: “O ai ea e tauofo e foaʻi mai ana mea mo Ieova i le asō?” Na tali atu tagata e ala i le “foaʻi atu ma le lotoatoa meaalofa tauofo iā Ieova.” (1 No. 29:3-9) O le amanaʻiaina e Tavita o lē e ala mai ai nei foaʻi na ia tatalo ai: “E mai iā te oe mea uma, ma ua matou foaʻiina atu iā te oe mea uma mai i lou aao.”
6. Aiseā e manaʻomia ai tupe mo le galuega o le Malo i aso nei, ma o ā fesili ua lāgā ai?
6 E leʻi faamalosia e Mose po o Tavita tagata o le Atua e faia foaʻi. Nai lo o lea, na faia ma le lotomalie a latou foaʻi. Ae faapefea aso nei? Ua tatou iloa e manaʻomia tupe e lagolagoina ai galuega o le Malo. E tele mea e manaʻomia mo le lomia ma le tufatufaina o Tusi Paia ma lomiga faale-Tusi Paia, le fausia ma le faaleleia o maota e faia ai sauniga ma ofisa o lālā, faapea le saunia o fesoasoani laveaʻi mo uso i taimi o mala. O lea, ua tulaʻi ai ni fesili tāua: E faapefea ona faatupe nei galuega? Pe e tatau ona faamalosia soo o Keriso e faia ni foaʻi?
“E lē Taitai ai o Tatou ʻAisi pe Talosagaina se Fesoasoani a Isi”
7, 8. Aiseā e lē faia ai e tagata o Ieova ni suʻegātupe?
7 E leʻi faataʻitaʻi le uso o Russell ma ana aumea i le mea ua masani ai lotu ua faapea mai o Kerisiano, o le faia lea o suʻegātupe. I le lomiga lona lua o le Watch Tower, sa iai le mataupu na faamatuaina, “Pe e Tou te Mananaʻo i le ʻZion’s Watch Tower’?” Na taʻua e Russell i lenā mataupu: “E tatou te talitonu o loo lagolagoina e IEOVA le ʻZion’s Watch Tower,’ ma o le pogai lea e lē taitai ai o tatou ʻaisi pe talosagaina se fesoasoani a isi tagata. Na fetalai Ieova: ʻO aʻu e ana auro ma siliva uma i mauga.’ Pe a ia lē toe saunia mai le fesoasoani, ona tatou iloa lea ua tatau ona taofia le lomiaina o le lomiga.” (Ha. 2:7-9) I le 130 tausaga na sosoo ai, na agaʻi pea i luma le lomiaina o Le Olomatamata, ma o loo malosi pea le faalapotopotoga o loo lomiaina.
8 E lē faia e tagata o Ieova ni suʻegātupe. E latou te lē aoina ni peleti pe faia foʻi ni tusi ʻaisi. E lē faia foʻi ni bingo, lūlū po o nisi lava suʻegātupe. E latou te taofiofimamau i le manatu lenei ua leva ona taʻua i le Watch Tower: ʻE lē talafeagai le faia o ni suʻegātupe mo le galuega a le Alii, e pei ona faia e isi lotu. E tigā le finagalo o le Alii ma e na te lē taliaina suʻegātupe. E lē mauaina e i latou e faia foaʻi ni faamanuiaga, ma e lē manuia foʻi le galuega.’ *
“Ia Taʻitoʻatasi ma Faia e Tusa ma le Mea ua Filifili i Lona Loto”
9, 10. O le ā se tasi o māfuaaga e tatou te faia ai foaʻi tauofo?
9 I le avea ai o i tatou ma tagatānuu o le Malo, e lē manaʻomia ona faia faamalosi a tatou foaʻi. Peitaʻi, e tatou te fiafia e faaaogā a tatou tupe ma meafaitino e lagolagoina ai galuega o le Malo. Aiseā e tatou te lotomalilie ai e faia foaʻi? Seʻi o tatou iloiloina nisi o māfuaaga se tolu.
10 Muamua, e tatou te faia foaʻi tauofo ona o lo tatou alolofa iā Ieova, ma mananaʻo e “faia mea e lelei i lana silafaga.” (1 Ioa. 3:22) E fiafia le finagalo o Ieova i se tagata tapuaʻi e faia lana foaʻi mai i le loto. Seʻi o tatou iloiloina le fautuaga a Paulo i Kerisiano e faatatau i le auala e tatau ona faia ai foaʻi. (Faitau le 2 Korinito 9:7.) E lē faia faamalosi e se Kerisiano moni se foaʻi. Nai lo o lea, e na te faia se foaʻi ona ua ia “filifili i lona loto” e faia faapea. * E mafaufau muamua o ia i le manaʻoga ua tulaʻi mai faapea le auala e faatino ai lana foaʻi. E fiafia Ieova iā i latou e faia faapea, talu ai “e alofa le Atua i lē e foaʻi ma le lotofiafia.” Ua faapea mai se tasi faaliliuga: “E fiafia le Atua iā i latou e fiafia e foaʻi.”
11. O le ā e uunaʻia ai i tatou e foaʻi le mea sili mo Ieova?
11 Lona lua, o le faia o foaʻi faaletino o se auala lea e tatou te faafetaia ai Ieova mo le tele o faamanuiaga ua tatou maua. Seʻi o tatou iloiloina se taʻiala tāua na aumaia i le Tulafono a Mose. (Faitau le Teuteronome 16:16, 17.) Pe a faia tausamiga e tolu faaletausaga a tagata Isaraelu, sa tatau i tane taʻitasi ona avatu a latou meaalofa “e tusa ma le faamanuia ua tuuina mai e Ieova.” O lea, a o leʻi auai i nei tausamiga, sa tatau i tane ona mafaufau loloto i faamanuiaga ua latou maua, ona iloa ai lea o le meaalofa sili e latou te faia. I se tulaga talitutusa, o le mafaufau loloto i le tele o auala ua faamanuia ai i tatou e Ieova, e uunaʻia ai i tatou e avatu se meaalofa sili iā te ia. O meaalofa e faia ma le lotoatoa e aofia ai foaʻi faaletino, e faailoa atu ai lo tatou talisapaia o faamanuiaga ua foaʻi mai e Ieova iā i tatou.
12, 13. E faapefea i a tatou meaalofa tauofo ona faailoa atu ai lo tatou alolofa i lo tatou Tupu, ma e faapefea ona faia a tatou foaʻi?
12 Lona tolu, o le faia o foaʻi tauofo e faailoa atu ai lo tatou alolofa i le tupu o Iesu Keriso. I le ā le itu? Seʻi mātau le fetalaiga a Iesu i ona aposetolo i lona pō mulimuli i le lalolagi. (Faitau le Ioane 14:23.) Na ia fetalai: “Afai e alofa mai se tasi iā te aʻu, e tausia e ia aʻu upu.” O “upu” a Iesu e aofia ai lana faatonuga e talaʻi le tala lelei o le Malo i le lalolagi atoa. (Mata. 24:14; 28:19, 20) E tatou te usitaʻia “upu” a Iesu e ala i le faaaogā o le taimi, malosi ma meafaitino e faaauiluma ai le galuega talaʻi o le Malo. O le faia faapea, e faailoa atu ai lo tatou alolofa mo le Tupu faa-Mesia.
13 I le avea ai ma tagatānuu faamaoni o le Malo, e tatou te lagolagoina ai ma le lotoatoa le Malo, e ala i le faia o foaʻi tautupe. E faapefea ona faia neʻi foaʻi? E filifili e le tagata lava ia lana foaʻi, ma e latou te faia foʻi le mea sili. Peitaʻi, e iai nisi o o tatou uso e lē tele ni meafaitino. (Mata. 19:23, 24; Iako. 2:5) E ui i lea, e faamāfanafanaina i latou i le iloaina e tāua iā Ieova ma lona Alo meaalofa itiiti e latou te faia ma le lotoatoa.
E Faapefea Ona Tatou Mauaina Tupe?
14. O le ā sa faia e Molimau a Ieova mo le tele o tausaga?
14 Sa faatauina e Molimau a Ieova a latou lomiga faale-Tusi Paia mo le tele o tausaga. Sa taugofie le tau o nei lomiga, ma e oo lava i tagata e lē tagolima sa mafai ona latou mauaina. Ae pe a manaʻo se tasi i se lomiga ae e lē mafai ona ia faatauina, e lotomalie le tagata talaʻi e tuu le lomiga iā te ia. Sa latou avatuina lomiga i tagata lotofaamaoni e naunau e faitau ma mauaina ai aogā.
15, 16. (a) O le ā le suiga sa faia e le Vaega Pule talu mai le 1990? (e) E faapefea ona faia a tatou foaʻi? (Tagaʻi foʻi i le pusa “ O Fea e Ave i ai a Tatou Foaʻi?”)
15 I le 1990, na amata ai ona suia e le Vaega Pule le auala e ofoina ai a tatou lomiga. Na amata i lenā tausaga i le Iunaite Setete, ona lē toe faatauina lomiga, ae e lagolagoina uma e foaʻi tauofo. Na faamatalaina i se tusi na avatu i lenā atunuu e faapea: ʻUa mafai nei ona maua e tagata talaʻi ma tagata lautele mekasini ma lomiga, e aunoa ma le faatauina. E mafai foʻi ona faia se foaʻi a se tasi i la tatou galuega pe a manaʻo i ai. E ui i lea, e mafai lava ona latou mauaina lomiga e tusa pe e lē faia se foaʻi.’ O lenā faatulagaga ua faailoa manino atu ai, e lē o i tatou o ni ē “suʻe tupe i le afioga a le Atua.” (2 Kori. 2:17) A o faagasolo taimi, na amata ona faaaogā lenei faatulagaga mo foaʻi tauofo i ofisa o lālā i le lalolagi aoao.
16 E faapefea ona faia foaʻi tauofo? E iai i Maota mo Sauniga a Molimau a Ieova pusa e faia ai foaʻi tauofo. E mafai e tagata taʻitoʻatasi ona faaaogā na pusa e faia ai a latou foaʻi, pe lafo tuusaʻo foʻi a latou foaʻi i faalapotopotoga faaletulafono o loo faaaogā e Molimau a Ieova. E iai se mataupu i Le Olomatamata i tausaga taʻitasi, e aumaia ai taʻiala i le auala e faia ai na foaʻi.
Le Auala e Faaaogā ai Foaʻi
17-19. Faamatala le auala o loo faaaogā ai foaʻi mo le (a) galuega i le lalolagi aoao, (e) fausiaina o Maota mo Sauniga i le lalolagi aoao, (i) tupe faaalu mo le faapotopotoga.
17 Galuega i le lalolagi aoao. O nei foaʻi e faaaogā e faatupe ai le galuega talaʻi i le lalolagi aoao. E aofia ai le lomiaina o lomiga, le fausia ma le faaleleia o ofisa o lālā ma aiga Peteli, faapea le faagaoioia o le tele o aʻoga faatiokarate. E faaaogā foʻi e tausia ai misionare, ovasia femalagaaʻi, ma paeonia faapito. E lē gata i lea, e faaaogā e saunia ai fesoasoani laveaʻi mo o tatou uso i taimi o mala faalenatura. *
18 Fausiaina o Maota mo Sauniga i le lalolagi aoao. E faaaogā foaʻi e fesoasoani ai i faapotopotoga, ina ia fausia pe toe faaleleia a latou Maota mo Sauniga. Pe a maua mai foaʻi tauofo, e mafai ona faaaogā e fesoasoani ai i isi faapotopotoga. *
19 Tupe faaalu mo le faapotopotoga. O nei foaʻi e fesoasoani i le faagaoioiga ma le faatumauina o le tulaga lelei o Maota mo Sauniga. E ono filifili foʻi toeaina e foaʻi se vaega o nei tupe i le ofisa o le lālā, e faaaogā ai mo nisi galuega i le lalolagi aoao. Pe a faia lenā vala, e tatau i toeaina ona faailoa atu le iʻugāfono i le faapotopotoga, ma pe a malilie i ai le faapotopotoga, ona lafo loa lea. I masina taʻitasi, e saunia ai e le uso o loo vaavaaia tupe a le faapotopotoga le tala o le tupe o le masina, ona faasilasila lea i le faapotopotoga.
20. E faapefea ona e faamamaluina Ieova i “au ʻoa”?
20 O le iloiloina o mea e aofia i le talaʻiga o le Malo ma le galuega o le faia o isi ma soo i le lalolagi aoao, e uunaʻia ai i tatou e ʻava iā Ieova i a tatou ʻoa.’ (Faata. 3:9, 10) O a tatou ʻoa e aofia ai le malosi, mafaufau, o uiga faa-Kerisiano ma o tatou tomai. E tatou te mananaʻo e faaaogā nei mea uma e lagolago ai le galuega o le Malo. Ae aua neʻi galo, o a tatou ʻoa e aofia ai foʻi a tatou meafaitino. O lea, ia tatou maumauaʻi e foaʻi le mea sili e tatou te mafaia. O a tatou foaʻi tauofo e faamamaluina ai Ieova, ma faailoa atu ai lo tatou lagolagoina o le Malo.
^ pala. 10 The Watch Tower o Iulai 15, 1915, itulau 218-219.
^ pala. 8 The Watch Tower o Aokuso 1, 1899, itulau e 201.
^ pala. 10 Na faapea mai se tasi o faitofā, o le upu Eleni mo le upu “filifili” “e faasino atu i le faaalu o le taimi e mafaufau ai i se mea.” Na ia faaopoopo mai: ʻE ui e maua le olioli i le foaʻi atu, ae e tāua lava le fuafua lelei.’
^ pala. 17 Tagaʻi i le Mataupu e 20 mo nisi faamatalaga e faatatau i le faiva o le foaʻi atu.
^ pala. 18 Tagaʻi i le Mataupu e 19 mo nisi faamatalaga e faatatau i le fausiaina o Maota mo Sauniga.


c: text/html

text:
Lesona 4
O ai Iesu Keriso?
1. O fea na afio mai ai Iesu?
I le lē pei o isi tagata, sa soifua Iesu i le lagi o se agaga, a o leʻi fanau mai i le lalolagi. (Ioane 8:23) O Iesu o le uluaʻi foafoaga a le Atua, ma na fesoasoani i le foafoaina o isi mea uma. E na o ia lava na foafoaina tuusaʻo e Ieova, o lea ua talafeagai ai ona taʻua o ia o le Atalii “e toʻatasi.” (Ioane 1:14) Sa avea Iesu ma Fofoga Fetalai o le Atua, ma ua taʻua ai foʻi o “le Upu.”
2. Aiseā na afio mai ai Iesu i le lalolagi?
Na tuuina e le Atua le soifua o lona Alo mai i le lagi i le manava o le taupou Iutaia o Maria. O lea la, e leʻi iai se tamā faaletagata o Iesu. (Luka 1:30-35) Na afio mai Iesu i le lalolagi (1) e aʻoaʻo le upu moni e uiga i le Atua, (2) faataatia se faaaʻoaʻoga i le faia o le finagalo o le Atua, e tusa lava pe e tatou te fesagaʻia faigatā, ma le (3) foaʻi mai o lona soifua lelei atoatoa e fai “ma togiola.”
3. Aiseā e tatou te manaʻomia ai se togiola?
O le togiola, o se tau e totogi e toe faasaʻoloto mai ai se tagata ua faamataʻuina o le a fasiotia. (Esoto 21:29, 30) E leʻi aofia i le uluaʻi fuafuaga a le Atua mo tagata, le oti ma le ola matua. E faapefea ona tatou iloa lenā mea? Na taʻu atu e le Atua i le uluaʻi tagata o Atamu, afai e na te faia le mea o loo taʻua i le Tusi Paia o le “agasala,” o le a oti o ia. Ana lē agasala Atamu, e lē oti lava. (Kenese 2:16, 17; 5:5) E tusa ai ma le Tusi Paia, ua “oo mai” le oti i tagata uma ona o Atamu. O lea la, ua tuufaasolo mai ai i ē uma na tupuga mai iā te ia le agasala, ma le faasalaga o le oti. E tatou te manaʻomia se togiola ina ia faasaoina ai i tatou mai i le faasalaga o le oti, lea ua tuufaasolo mai iā Atamu.
O ai e mafai ona totogia le togiola ina ia faasaʻoloto ai i tatou mai le oti? Pe a feoti, ua tatou totogia ai na o a tatou lava agasala. E lē mafai ona totogia e se tagata e lē lelei atoatoa agasala a isi.
4. Aiseā na maliu ai Iesu?
E lē pei Iesu o i tatou auā o ia o se tagata e lelei atoatoa. E leʻi manaʻomia ona maliu o ia auā e leai ni ana agasala, ae na maliu ona o a tatou agasala. Na auina mai e le Atua lona Alo e maliu mo i tatou, e faaalia ai Lona alofa tele i tagata. Na faaalia foʻi e Iesu lona alofa mo i tatou i le usiusitaʻi i lona Tamā, ma foaʻi mai lona ola mo a tatou agasala.
5. O le ā le tulaga o Iesu i le taimi nei?
A o iai Iesu i le lalolagi, sa ia faamālōlōina maʻi, faatutūina ē na maliliu, ma laveaʻiina tagata puapuagatia, ma ua faataʻitaʻia mai ai mea o le a ia faia i le lumanaʻi mo tagata usiusitaʻi uma. (Mataio 15:30, 31; Ioane 5:28) Ina ua mavae le maliu o Iesu, na toe faatūina o ia e le Atua o se foafoaga agaga. (1 Peteru 3:18) Na faatalitali Iesu i le itu taumatau o Ieova, seʻia oo i le taimi e tuuina atu ai iā te ia le mana e pule ai o se Tupu i le lalolagi aoao. (Eperu 10:12, 13) Ua pule nei Iesu o se Tupu i le lagi, ma o loo folafola atu e ona soo le tala lelei i le lalolagi aoao.
E lē o toe umi ae faaaogā loa e Iesu lona mana o se Tupu e aveesea ai puapuaga uma, ma i latou o loo faapogaia. O i latou uma o loo faaalia le faatuatua ma usiusitaʻi iā Iesu, o le a olioli i le ola i le parataiso i le lalolagi.
Faitau Atili
O le Togiola o le Meaalofa Sili Lea a le Atua
O le ā le togiola? E faapefea ona e maua mai ai aogā?

robotstxt: allowed

filter: keep


text:
FESILI 4
E Faapefea Ona Ou Faasaʻo Aʻu Mea Sesē?
O LE Ā E TE FAIA?
Se mea e ono tupu: Ua togi e Tim le polo a o taaalo ma ana uō, ma ua taʻe ai le tioata o le taavale a le tuaoi.
Pe ana faapea o oe o Tim, o le ā e te faia?
IA NOFO MA MAFAUFAU LELEI
E TOLU MEA E MAFAI ONA E FAIA:
1. Sola ese.
2. Tuuaʻia se isi tagata.
3. Taʻu i le tuaoi le mea na tupu, ma fai i ai o le a e totogiina le mea ua faaleagaina.
E ono faaosoosoina oe e fai le Auala 1. Ae e iai māfuaaga talafeagai e lelei ai lou taʻutino o au mea sesē, e tusa pe e na o se faamalama ua taʻe po o se isi lava mea sesē e te faia.
MĀFUAAGA E TOLU E TATAU AI ONA TAʻUTINO ATU AU MEA SESĒ
1. O le mea e tatau ona fai.
Ua faapea mai le Tusi Paia: “Ia faia mea uma ma le faamaoni.”—Eperu 13:18.
2. E tele ina faamagalo e tagata ē e taʻutino atu a latou mea sesē.
Ua faapea mai le Tusi Paia: “O lē ua ufiufi i ana solitulafono e lē taulau manuia o ia, a o lē e taʻutino atu ma lafoaʻi ia mea, o le a faaalia i ai le alofa mutimutivale.”—Faataoto 28:13.
3. O le māfuaaga e sili ona tāua, e faafiafiaina ai le Atua.
Ua faapea mai le Tusi Paia: “E inosia e Ieova le tagata fai mea piʻopiʻo, ae e mafuta vavalalata atu o Ia i ē ua amio saʻo.”—Faataoto 3:32.
Na taumafai Karina e nanā ma lē taʻuina atu i lona tamā, sa molia o ia i le avetaavale saoasaoa. Ae e leʻi mafai ona ia nanāina mo se taimi umi le mea na tupu. Ua faapea mai Karina: “Pe ā ma le tausaga mulimuli ane, ae iloa e loʻu tamā na molia aʻu i le avetaavale saoasaoa. Na matuā ita ai lava loʻu tamā iā te aʻu.”
O le ā le lesona na aʻoaʻoina mai ai e Karina? Ua faapea mai o ia: “O le lē faailoaina atu o mea sesē e na o le faateteleina ai o le faafitauli. E te toe tigāina ai i se taimi mulimuli ane.”
IA AʻOAʻOINA NI LESONA MAI I AU MEA SESĒ
Ua faapea mai le Tusi Paia: “E sesē i tatou uma i mea e tele.” (Iakopo 3:2) O le taʻutino atu foʻi o au mea sesē ma ia vave ona faia faapea, o se faailoga lea o le lotomaulalo ma le faatagata matua i le mafaufau.
O le isi laasaga, o le aʻoaʻoina lea o ni lesona mai i au mea sesē. Na faapea mai se tamaʻitaʻi e igoa iā Vera: “Ou te taumafai e vaai i mea sesē taʻitasi ou te faia o se avanoa e aʻoaʻoina mai ai ni mea. O lesona ou te maua mai i se mea sesē na ou faia, e fesoasoani iā te aʻu e faaleleia ai oʻu uiga, ma taulima le faafitauli i se isi auala pe a toe tulaʻi mai.” Seʻi o tatou iloilo pe e faapefea ona e faia lenā mea.
Ua e faaaogāina le uila a lou tamā ma ua leaga ai iā te oe. O le ā lau mea o le a fai?
Aua le taʻuina i lou tamā ma faamoemoe e na te lē iloa.
Taʻu i lou tamā le mea tonu na tupu.
Taʻu i lou tamā le mea na tupu ae tuuaʻi se isi tagata.
Ua lē pasi lau suʻega ona e te leʻi sauniuni lelei. O le ā lau mea o le a fai?
Tuuaʻi faapea ua faigatā tele le suʻega.
Tuuaʻia oe lava i le lē pasi o lau suʻega.
Tuuaʻia le faiaʻoga faapea e iai se mea e lē fiafia ai iā te oe.
Toe iloilo faataʻitaʻiga na taʻua muamua ma taumafai e faaāta i lou mafaufau o oe (1) o lou tamā ma (2) o le faiaʻoga. O le ā so la manatu pe afai e vave ona e taʻuina atu au mea sesē? O le ā so la manatu e uiga iā te oe, pe afai e te lē taʻu atu au mea sesē?
Seʻi mafaufau i se mea sesē sa e faia i totonu o le 12 masina ua mavae, ma tali fesili o loo mulimuli mai.
O le ā le mea sesē? Na faapefea ona e taulimaina lenā mea sesē?
Ou te leʻi faailoaina atu.
Na ou tuuaʻia se isi tagata.
Na vave ona ou taʻutino atu.
Pe afai e te leʻi taʻutino atu lau mea sesē, o ā ni ou faalogona mulimuli ane?
Ua ou fiafia e leʻi maua aʻu.
Lagona le nofosala. Sa tatau lava ona ou taʻuina atu le mea sesē na fai.
O le ā se isi auala e sili atu sa ono mafai ona e taulimaina ai le mea na tupu?
O le ā na e aʻoaʻoina mai i lau mea sesē na fai?
O LE Ā SOU MANATU?
Aiseā e lē mananaʻo ai nisi tagata e taʻutino atu a latou mea sesē?
O le ā le manatu o tagata e uiga iā te oe, pe a e taumafai e nanā i taimi uma au mea sesē? Ae o le ā so latou manatu pe a e taʻutino atu au mea sesē?—Luka 16:10.


text:
Auauna iā Ieova e Aunoa ma se Mea e Faalavelavea Ai
ʻSa faalogologo atu pea Maria i fetalaiga a Iesu. A o Mareta, ua mua ona pupū o ia i le tele o mea e fai.’—LUKA 10:39, 40.
PESE: 94, 134
1, 2. Aiseā na alofa ai Iesu iā Mareta, ae o le ā na faailoa mai ai lona tulaga lē lelei atoatoa?
O LE ā e tau i ai lou mafaufau pe a taʻua Mareta i le Tusi Paia? E ui e na o ia le fafine na taʻua lona igoa o sē na alofa i ai Iesu, ae e mautinoa foʻi na ia faaalia le alofa lē manatu faapito i isi fafine e pei o lona tinā o Maria, ma Maria le uso o Mareta. (Ioa. 11:5; 19:25-27) Aiseā ua taʻua ai Mareta i lenei auala i tusitusiga a Evagelia?
2 Na alofa Iesu iā Mareta ona o lona galue mamafa ma lona agaga talimālō, ae faapea foʻi lona itu faaleagaga. Sa ia talitonu atoatoa i aʻoaʻoga a Iesu. Sa mataʻina foʻi le faatuatua o Mareta iā Iesu, o ia o le Mesia na folafola mai. (Ioa. 11:21-27) Peitaʻi, o ia foʻi o se tagata e lē lelei atoatoa e pei o i tatou. I se tasi taimi, na ia talimālō ai iā Iesu i lona fale, sa faailoa atu ai e Mareta iā Iesu se gaoioiga e tatau ona ia faia e faasaʻo ai se mea na sesē i lona manatu. Na faapea atu Mareta: “Le Alii e, e te lē manatu mai ea, auā ua tuu mai e loʻu uso na o aʻu e faia nei mea uma? Seʻi e fai ane iā te ia e sau e fesoasoani mai iā te aʻu.” (Faitau le Luka 10:38-42.) O le ā se lesona e tatou te aʻoaʻoina mai i lenei tala?
NA TOSINA ESE MARETA
3, 4. O le ā le itu na filifilia ai e Maria le “mea lelei,” ma o le ā le lesona na ave i fale e Mareta? (Tagaʻi i le ata i luga aʻe o le matua.)
3 Na tali atu Iesu i le agaga talimālō o Mareta ma Maria, e ala i le foaʻi atu o se meaalofa faaleagaga. Na faaaogā lelei e Maria le avanoa e aʻoaʻoina ai o ia e le Faiaʻoga Sili, ma ua nofo ʻi tafatafa o vae o le Alii ma faalogologo atu i ana fetalaiga.’ Sa mafai foʻi ona faia faapea e Mareta, ma semanū e faamālō atu foʻi Iesu i lona uaʻi atu atoatoa iā te ia.
4 Peitaʻi, sa pisi Mareta i le sauniaina o se ʻaiga faapitoa ma faia isi feʻau e talimālō ai iā Iesu. Ae o na galuega uma na matuā popole ai o ia, ma lē fiafia ai iā Maria. Na mātauina e Iesu le taumafai o Mareta e fai le tele o mea, o lea na ia faapea atu ai ma le agalelei: “Mareta, Mareta e, ua e popole ma atuatuvale i le tele o mea.” Na faailoa atu loa e Iesu e tasi lava se meaʻai e manaʻomia. Na sosoo ai ma le faamālō atu o Iesu iā Maria: “A ua filifilia e Maria le mea lelei, ma e lē aveesea mai iā te ia.” Atonu na galo iā Maria lana meaʻai sa ʻai i lenā faatasiga, ae e leʻi mafai ona galo iā te ia le faamālō a Iesu ma meaʻai susua faaleagaga na ia mauaina ona o lona uaʻi atoatoa atu iā Iesu. I le silia i le 60 tausaga mulimuli ane, na tusi mai le aposetolo o Ioane: “E alofa Iesu iā Mareta, ma lona uso.” (Ioa. 11:5) O nei upu faagaeeina na faailoa mai ai, na ave i fale e Mareta le faasaʻoga alofa a Iesu, ma taumafai e faamaoni iā Ieova i lona olaga atoa.
5. Ua faapefea ona faatusatusa faatosinaga i le lalolagi i aso nei ma taimi o le Tusi Paia, ma o le ā le fesili ua lāgā ai?
5 E faapefea i faatosinaga i le lalolagi i aso nei ona faatusatusa atu i taimi o le Tusi Paia? “E leai se isi vaitaimi i le talafaasolopito ua sili atu ai ona lelei auala o fesootaʻiga, o masini lomitusi, o mekasini felanulanuaʻi, leitiō, ata tifaga, televise. . . . Ua fetuleni mai faatosinaga fou i aso taʻitasi . . . E leʻi leva atu ona tatou mafaufau o lo tatou vaitau o le ʻVaitaimi o le Malamalama.’ Peitaʻi, ua faasolo ina manino mai o le ʻVaitaimi o Faatosinaga.’” O upu nei sa fai atu i se vaega o tagata aʻoʻoga i le Iunaite Setete i le silia i le 60 tausaga ua mavae. Ua taʻua i Le Olomatamata o Setema 15, 1958, “O le a faateteleina faatosinaga a o lalata atu lenei lalolagi i lona iʻuga.” Maʻeu le saʻo o lenā manatu! Peitaʻi, ua lāgā ai se fesili tāua: E faapefea ona tatou ʻalofia faatosinaga ma faaaʻoaʻo iā Maria i le uaʻi atu i mea faaleagaga?
FAAAOGĀ AE LĒ FAAAOGĀINA ATOATOA LE LALOLAGI
6. Ua faapefea ona faaaogā e tagata o Ieova tomai faaonapōnei o le lalolagi?
6 Ua faaaogā lelei e le vaega faalelalolagi o le faalapotopotoga a le Atua, tomai faaonapōnei o le lalolagi e faaauiluma ai le tapuaʻiga moni. O se faaaʻoaʻoga, seʻi manatu i le “Photo-Drama of Creation,” o se tuufaatasiga o ata felanulanuaʻi e lē gaoioi ma ata gaoioi e iai ma leo. A o leʻi amata ma faagasolo le Taua Muamua a le Lalolagi, na maua e le faitau miliona o tagata faamāfanafanaga mai i lenei ata, lea na faaiʻuina i le faamatalaina o le filemu i le Pulega a Iesu Keriso i le Afe Tausaga. Mulimuli ane, sa faasalalau atu le feʻau o le Malo i leitiō ma na faalogo ai le faitau miliona o tagata i le lalolagi aoao. I aso nei, ua faaaogāina i se auala lelei komepiuta ma le Initaneti e folafola atu ai le tala lelei, e oo atu i motu maotua ma tulimanu uma o le lalolagi.
7. (a) Aiseā e mataʻutia ai le soona faaaogāina o mea a le lalolagi? (e) O le ā e tatau ona tatou faaeteete i ai? (Tagaʻi i le faaopoopoga.)
7 Ae ua lapataʻi mai le Tusi Paia, e iai le lamatiaga o le soona faaaogāina o mea ua ofoina mai e le lalolagi. (Faitau le 1 Korinito 7:29-31.) E mafai ona faaalu e se Kerisiano le tele o le taimi i ni mea e lē leaga e pei o le faia o mea e fiafia ai, faitau tusi, matamata TV, matamata i vaaiga matagofie, faia o faatau, ma le taumafai e maua masini fou faaonapōnei. O le faaaogāina o tuatusi e faauō ai ma isi i le Initaneti, faia o feʻau tusitusia, lafoina o imeli, ma faia ma masani le siakiina o tala fou ma tala o taaloga, e mafai ona tatou pupū i taimi uma i na mea, ma maʻimau ai le taimi. * (Fai. 3:1, 6) Pe a lē pulea le taimi e faaalu i mea e leai se tāua, e mafai ona tatou lafoaʻia ai le mea e sili ona tāua, o la tatou tapuaʻiga iā Ieova.—Faitau le Efeso 5:15-17.
8. Aiseā e tāua ai le fautuaga e aua le manaʻo i mea a le lalolagi?
8 Ua fuafua e Satani lana lalolagi e faatosina ma faalavelavea ai i tatou. O le mea lenā sa tupu i le uluaʻi senituri, ma ua faatupulaʻia foʻi i aso nei. (2 Timo. 4:10) O lea, e manaʻomia ai ona tatou utagia le fautuaga lenei: ʻAua le manaʻo i mea o iai i le lalolagi.’ O le faia e lē aunoa o fetuunaʻiga ina ia tatou ola ai e tusa ma lenā fautuaga, o le a faamalosia ai lo tatou “alofa [i] le Tamā” ma ʻalofia ai le tosina ese. O le iʻuga, o le a faigofie ai ona tatou faia le finagalo o le Atua, ma maua ai lona finagalo malie seʻia oo i le faavavau.—1 Ioa. 2:15-17.
IA FAAFAIGOFIE LAU VAAI
9. O le ā le fetalaiga a Iesu e faatatau i la tatou vaai, ma na faapefea ona ia faataatia le faaaʻoaʻoga?
9 Na ōgatusa le fautuaga alofa a Iesu iā Mareta ma ana aʻoaʻoga faapea lana faaaʻoaʻoga. Na ia faalaeiauina ona soo ina ia “faafaigofie, [fpl.]” la latou vaai, ina ia faamuamua ai pea manaʻoga o le Malo e aunoa ma le faalavelaveina. (Faitau le Mataio 6:22, 33.) E leʻi tele ni meafaitino a Iesu, auā e leʻi iai sona fale po o sona fanua.—Luka 9:58; 19:33-35.
10. O le ā le faaaʻoaʻoga na faataatia e Iesu i lana faiva?
10 E tele mea na tutupu a o faagasolo le faiva a Iesu ia na ono tosina ese ai, ae e leʻi lolo i ai o ia. I le amataga o lana faiva, ina ua māeʻa ona ia aʻoaʻoina le motu o tagata ma faia faamālōlōga i Kapanaumi, na tauanau o ia e tagata e aua neʻi alu ese mai i le aai. Na faapefea ona tali atu Iesu i lenā talosaga? Na ia faapea atu: “E tatau ona ou folafola atu le tala lelei o le malo o le Atua i isi foʻi aai, auā o le mea lea na auina mai ai aʻu.” (Luka 4:42-44) Na savali Iesu e tusa ma ana fetalaiga, auā na ia fesavaliaʻi i Palesitina e talaʻi ma aʻoaʻo atu. E ui i lona tulaga lelei atoatoa, ae sa iai ona manaʻoga masani faaletagata ma o nisi taimi sa ia vaivai tele ai ona o lana auaunaga i le Atua.—Luka 8:23; Ioa. 4:6.
11. O le ā le fetalaiga a Iesu i se tamāloa na iai se fefinauaʻiga i lona aiga, ma o le ā le lapataʻiga na ia avatuina?
11 I se tasi taimi, a o aʻoaʻo e Iesu ona soo i le auala e feagai ai ma teteega, na fesili ane se tamāloa iā te ia: “Le Aʻoaʻo e, ia e fetalai atu i loʻu uso ina ia vaelua mai le tofi iā te aʻu.” Peitaʻi, na teena e Iesu le faia o sana vaega i lea finauga. Na ia tali atu: “Sole, o ai na tofia aʻu e faamasinoina pe vaevaeina o outou tofi?” Na toe faaauau ona aʻoaʻo atu Iesu, ma lapataʻia lana ʻaufaalogologo e faatatau i le mataʻutia o le tosina ese mai i le auaunaga i le Atua, ona o le tuʻinanau atu i meafaitino.—Luka 12:13-15.
12, 13. (a) Aiseā na maofa ai nisi tagata Eleni na liulotu i nai aso a o leʻi maliu Iesu? (e) Na faapefea ona taulimaina e Iesu se mea na ono faalavelave ane?
12 Na matuā pagatia Iesu i lona vaiaso mulimuli i le lalolagi. (Mata. 26:38; Ioa. 12:27) Sa tele ana galuega e fai, ma na ia sauni foʻi e fesagaʻia lona faamasinoga e faalumaina ai ma lona maliu tigā. O se faaaʻoaʻoga, seʻi mafaufau i le mea na tupu i le Aso Sa o Nisani 9 i le 33 T.A. E pei ona valoia, na ulufale atu Iesu i Ierusalema i se asini, ma na viiviia e le motu o tagata o ia o “Lē ua maliu mai o se Tupu i le suafa o Ieova.” (Luka 19:38) I le aso na sosoo ai, na ulufale atu Iesu i le malumalu ma tutuli i fafo ma le lototele tagata faipisinisi matapeʻapeʻa, sa faaaogāina le fale o lona Tamā e faia ai a latou pisinisi faatogafalea.—Luka 19:45, 46.
13 Sa aofia ai i lenā motu o tagata i Ierusalema nisi o tagata Eleni na liulotu sa matuā maofa iā Iesu. Na latou talosaga atu iā Filipo ina ia faatulaga sa latou feiloaʻiga ma Iesu. Peitaʻi, e leʻi taaʻina ese Iesu mai i le mea e sili ona tāua o le a ia faia. E leʻi fia lauiloa o ia ina ia ʻalofia ai lona maliu faataulaga i lima o fili o le Atua. O lea, ina ua uma ona ia faamatala atu ua toeitiiti oo i le taimi e maliu ai, ona ia faapea atu lea iā Aneterea ma Filipo: “O lē e faapelepele i lona ola, e faaumatia ai, a o lē e ʻinoʻino i lona ola i lenei lalolagi, e faasaoina ai mo le ola e faavavau.” Nai lo o le taliaina o le talosaga a nei tagata Eleni, ae na ia faalaeiauina i latou e faaaʻoaʻo i lona agaga faataulaga ma folafola atu: “Afai e auauna mai se tasi iā te aʻu, e viia o ia e le Tamā.” E mautinoa na faaoo atu e Filipo lenā feʻau i ē na talosaga ane iā te ia.—Ioa. 12:20-26.
14. E faapefea ona iloa sa faaalia e Iesu le paleni, e ui sa ia faamuamua le galuega talaʻi?
14 E ui na teena e Iesu mea na faalavelave ane i lana galuega autū o le talaʻia o le tala lelei, ae e lē faapea sa ia mafaufau i taimi uma i galuega. Sa ia talia le valaaulia i se faaipoipoga, ma liua le vai e avea ma uaina ina ia maua ai pea le fiafia i lea faatasiga. (Ioa. 2:2, 6-10) Sa ia taliaina foʻi valaaulia a nisi o ana aumea vavalalata ma nisi na ono avea ma ona soo, ina ia latou faiʻaiga. (Luka 5:29; Ioa. 12:2) Ae e sili atu ona tāua, na faaaogā e Iesu le tele o le taimi e tatalo, manatunatu loloto, ma mālōlō ai.—Mata. 14:23; Mare. 1:35; 6:31, 32.
ʻSEʻI O TATOU TUU ESE MEA MAMAFA UMA’
15. O le ā le fautuaga na aumai e le aposetolo o Paulo, ma na faapefea ona ia faataatia se faaaʻoaʻoga mataʻina?
15 Na tusi le aposetolo o Paulo, ʻseʻi o tatou tuu ese mea mamafa uma.’ Sa ia faatusa le olaga faa-Kerisiano i se tuuga. (Faitau le Eperu 12:1.) Sa faatatau e Paulo mea na ia aʻoaʻo atu, sa ia tuua se lumanaʻi lelei i le faiga o mea faa-Iutaia, lea na ono mafai ona ia mauʻoa ma lauiloa ai. Sa ia uaʻi atu i “mea e sili ona tāua” ma pologa i le auaunaga i le Atua, faimalaga solo i Suria, Asia Itiiti, Maketonia ma Iutaia. Na tusi Paulo e faatatau i lona faamoemoe o le ola e faavavau i le lagi, “o le faagalo lea o mea ua tuanaʻi, ae tepa taulaʻi atu i mea o i le lumanaʻi. Ua ou tausinio i le sini, o le taui lea.” (Fili. 1:10; 3:8, 13, 14) Sa faaaogā lelei e Paulo lona tulaga nofofua, ma na ia taulau i le “auauna e lē aunoa i le Alii, e leai se mea e faalavelavea ai.”—1 Kori. 7:32-35.
16, 17. Pe e tatou te nofofua pe faaipoipo, e faapefea ona tatou mulimuli i le faaaʻoaʻoga a Paulo i le avea ma soo o Keriso? Faamatala se mea na tupu.
16 E pei o Paulo, e iai nisi auauna a le Atua ua filifili e nofofua ina ia lē tele ai ni o latou tiute tauave i le aiga, ma tuutoina atu ai i le auaunaga o le Malo. (Mata. 19:11, 12) E tele tiute tauave faaleaiga a auauna a Ieova ua faaipoipo. Ae pe e tatou te nofofua pe faaipoipo, e mafai ona tatou ʻtuu ese mea mamafa uma’ ma fai taumafaiga e auauna iā Ieova e aunoa ma le faalavelavea. O lenei vala, atonu e aofia ai le faaitiitia o le taimi i mea e lē tāua, ae ia faataatia se sini o le faatele o le taimi i le auaunaga i le Atua.
17 Seʻi mafaufau i le ulugalii mai Uelese o Mark ma Claire, sa la auai i le auaunaga paeonia ina ua uma a la aʻoga, ma faaauau ona paeonia ina ua uma ona faaipoipo. Ua faapea mai Mark: “Sa faafaigofie o maʻua olaga e ala i le faatau ese o lo matou fale e tolu potu moe, ma tuua a ma galuega faavaitaimi sa iai ina ia auai ai i faugāfale faavaomalo.” I le 20 tausaga ua mavae, sa laʻua faimalaga ai i le atu Aferika e fesoasoani i le fausiaina o Maota mo Sauniga. E iai le taimi sa na o le 15 tala la laʻua tupe sa iai. Peitaʻi, na tausia i laʻua e Ieova. Ua faapea mai Claire: “Sa matuā faamalieina i maʻua i le auauna iā Ieova i aso uma. Sa ma maua ni uō se tele, ma e leai se mea na ma matitiva ai. E lē mafai ona faatusa ni nai mea itiiti na maʻua tuua i le fiafia ua ma maua mai i le auaunaga faataimi atoa iā Ieova.” Ua tofo foʻi le toʻatele o auauna faataimi atoa i na faalogona. *
18. O ā fesili e manaʻomia ona tatou iloiloina?
18 Ae faapefea oe? O le ā e te faia pe a e iloa ua e lē toe tuliloaina ma le maelega manaʻoga o le Malo ona ua e tosina ese? Atonu e manaʻomia ona faaleleia atili lau faasologa o le faitauina o le Tusi Paia ma au lava suʻesuʻega. E faapefea ona e faia lenā mea? O le a faamatalaina lenā vala i le mataupu o loo sosoo mai.
^ pala. 7 Tagaʻi i le mataupu ʻE Faatuatua i Upu Uma le Tagata ua Leai se Poto Masani.’
^ pala. 17 Tagaʻi foʻi i le talaaga o le soifuaga o Hadyn ma Melody Sanderson i le mataupu “Ola e Tusa ai ma le Mea ua Tonu.” (Le Olomatamata, Mati 1, 2006) Na la tuua se pisinisi taulau manuia i Ausetalia ina ia auai ai i le auaunaga faataimi atoa. Faitau i le mea na tupu ina ua leai sa laʻua tupe a o auauna o ni misionare i Initia.


text:
Me 9-15
SALAMO 1-10
Pese 99 ma le Tatalo
Upu Tomua (3 minu. pe itiiti ifo)
ʻOA TAUTELE MAI I LE AFIOGA A LE ATUA
“Ina ia Maua le Filemu ma Ieova e Ao Ona Tatou Faamamaluina Lona Alo o Iesu”: (10 minu.)
[Faaali le vitiō mo le Faatomuaga o le Tusi o Salamo.]
Sl 2:1-3—Na valoia le faasagatau o tagata iā Ieova ma Iesu (w04 7/15 16-17 ¶4-8; it-1 507; it-2 386 ¶3)
Sl 2:8-12—E na o ē e faamamaluina le Tupu faauuina a Ieova, o le a maua le ola e faavavau (w04 8/1 5 ¶2-3)
-
Saʻiliʻiliga Loloto mo ʻOa Faaleagaga: (8 minu.)
Faitau Tusi Paia: (4 minu. pe itiiti ifo) Sl 8:1–9:10
TOLENIGA MO LE FAIVA I LE FANUA
Uluaʻi Asiasiga: (2 minu. pe itiiti ifo) wp16.3 pito i luma—Faitau se mau mai i se masini faaonapōnei.
Toe Asiga: (4 minu. pe itiiti ifo) wp16.3 pito i luma—Faaali i le tagata o le aiga le auala e kopi mai ai le mekasini mai i le JW Library.
Suʻesuʻega Faale-Tusi Paia: (6 minu. pe itiiti ifo) bh 12 ¶12-13—Ia faalaeiau le tagata suʻesuʻe e kopi le polokalame o le JW Library i sana masini faaonapōnei.
AUALA E OLA AI O SE KERISIANO
Faaalia le Faaaloalo mo le Fale o Ieova: (5 minu.) Talanoaga. Ia faaali le vitiō Avea Oe ma Uō a Ieova—Faaalia le Faaaloalo mo le Fale o Ieova mai i le jw.org/sm. (Tagaʻi i le LOMIGA > VITIŌ.) Pe a uma, ia valaaulia le fanau iti i le pulelaa ma fesili atu iā i latou e faatatau i le vitiō.
Le Suafa o le Atua i Tusitusiga Paia Eperu: (10 minu.) Lauga e faavae mai i le Faaopoopoga 1 o le Faaliliuga a le Lalolagi Fou ma Le Olomatamata o Tesema 15, 2015, itulau e 10 palakalafa 3 seʻia oo i le itulau e 11 palakalafa 9.
Suʻesuʻega Faale-Tusi Paia a le Faapotopotoga: (30 minu.) ia mata. 15 ¶1-14 ma le pusa “Fesili e Uiga iā Eseta” o loo i le mataupu 16
Autalu Puupuu le Sauniga ma ia Fai se Aotelega o le Sauniga o le Vaiaso Fou (3 minu.)
Pese 11 ma le Tatalo


text:
VAEGA 2
Ia Faamaoni le Tasi i le Isi
“O ē ua faatasia e le Atua, aua neʻi tuueseeseina e se tagata.”
E finagalo Ieova ia iai le faamaoni i le faaipoipoga. Ua ia fetalai mai: “Aua neʻi outou feutagaʻi ma le lē faamaoni.” (Malaki 2:16) E tāua lenā uiga i lau faaipoipoga, auā a leai se faamaoni, e lē mafai foʻi ona maufaatuatuaina e le tasi le isi. E tāua tele le iai o le maufaatuatuaina ina ia māfana ai pea le alofa o se ulugalii.
Ua avea o se luʻi i aso nei le faaalia o le faamaoni i le liʻo o le faaipoipoga. O lea, ina ia puipuia lau faaipoipoga, e ao ona e maumauaʻi e faatino vala e lua o loo mulimuli mai.
1. IA FAAMUAMUA LAU FAAIPOIPOGA
LE MANATU O LE TUSI PAIA: “Ia outou faamautinoa o mea e sili ona tāua.” (Filipi 1:10) O lau faaipoipoga o se tasi lea o mea sili ona tāua i lou olaga. O lea, e tatau ona ave i ai lau faamuamua.
E finagalo Ieova e te uaʻi atu i lau paaga ma ʻolioli faatasi’ i le olaga. (Failauga 9:9) Ua ia faailoa manino mai e lē tatau ona e tuulafoaʻia lau paaga. Nai lo lea, ia mafaufau i ni auala e mafai ona faafiafia ai e le tasi le isi. (1 Korinito 10:24) Ia lagona e lau paaga e te manaʻomia moni ma talisapaia o ia.
LE MEA E MAFAI ONA E FAIA:
Ia fai ma masani le faaalu o se taimi faatasi ma lau paaga, ma ia faalogologo lelei atu iā te ia
Ia mafaufau i mea e lelei ai “oulua” uma, ae e lē na o “oe”
2. IA LEOLEO LOU LOTO
LE MANATU O LE TUSI PAIA: “Ai se tasi e vaavaai pea i se fafine ma manaʻonaʻo i ai, ua uma ona mulilua ma ia i lona loto.” (Mataio 5:28) Pe a faaauau ona mafaufau se tasi i mea e lē mamā, o lona uiga ua lē faamaoni o ia i lana paaga.
E finagalo Ieova ina ia e “leoleoina lou loto.” (Faataoto 4:23; Ieremia 17:9) E mafai ona e faia faapea pe afai e te pulea ou mata. (Mataio 5:29, 30) Ia mulimuli i le faaaʻoaʻoga a Iopu, o lē na osia se feagaiga ma ona mata e aua neʻi vaavaai atu i se isi fafine ma manaʻonaʻo i ai. (Iopu 31:1) Ia maumauaʻi e aua neʻi matamata i ata matagā tau feusuaʻiga, ma ʻalofia so o se faiā fetosinaaʻi ma se isi tagata e ese mai i lau paaga faaipoipo.
LE MEA E MAFAI ONA E FAIA:
Ia iloa e isi lou alofa moni i lau paaga e ala i au upu ma gaoioiga
Ia nofouta i faalogona o lau paaga, ma vave faamuta so o se faiā ma se isi tagata pe afai e lē o fiafia ai lau paaga


text:
FAGOGO: O LE TAMA O LE CIA
Na toe valaau faatopetope le isi fono a le komiti faafoe a le Banking Cooperation ina ua maua atu le tusi faamavae a le tama o Eteuati, e pei ona tuu atu i le pule aoao o le faalapotopotoga, le toeaina o Selefuti. O le tusi o loo faaauau i lona agaga faafetai ona o le avanoa sa tuuina atu, na te vaaia ai se tasi o vaega tele o le lala o le faletupe. Sa ia faafetaia foi le komiti faafoe i lo latou talitonugaina o ia i le galuega.
“Ou te talitonu e seasea oo se tagata i lenei tulaga, ona o se tulaga faigata ma manaomia ai se tagata faamaoni, ae ou te faafetai atu i le filifilia o au ma le avanoa sa ou maua ou te galue ai i le galuega, ae o lea o le a tuu atu le masina atoa lenei tatou te galulue faatasi ai pea, ona outou le toe vaai mai loa lea ia te a’u, ae mafai lava ona ou galue mo outou pe afai e manaomia la’u tautua,” o le tusi lea a Eteuati.
Na faailoa foi e Eteuati i lana tusi, afai e i ai se isi taimi e manatu o le a toe manaomia ai lana tautua, ua ofo mai lona taimi e tautua ai mo le faalapotopotoga i soo se taimi e manaomia ai o ia.
O le fono faatopetope la lea ua talo nei a le komiti faafoe, o le a talanoaina ai na o le mataupu e uiga i le tusi a le tama o Eteuati, ma o se tusi foi na faateia ai le toatele o le kamupani atoa ai ma le komiti faafoe.
Na faailoa e le pule aoao o le faalapotopotoga ia Selefuti, o ia e le o malamalama i le mafuaaga ua ala ai ona faamavae Eteuati ma le galuega, e le o manino foi i lona mafaufau le autu o lana tusi faamavae. O vaega na manaomia e le tamaloa o Selefuti e ao ona matua manino, ia iloa poo fea lea o le a alu Eteuati e faigaluega ai pe afai e maea lana tautua i le latou kamupani, ae o fea foi le atunuu e tu ai le kamupani lea o le a galue ai o ia.
Sa ia fia iloaina foi pe fia se totogi ua ofa atu e le kamupani fou lea ua latou mauaina Eteuati e galue ai o ia i lana galuega fou. Na taua e Selefuti, o le atamai lea o loo maua e Eteuati na mafua ai ona latou manaomiaina o ia, e le o se atamai faatauvaa, aua o ia o se tagata e i ai le atamai e faatino ai le galuega, e lei uma le fono ae faia le faaiuga o le a tolopo mo le isi vaiaso, sei ao uma mai faamatalaga e uiga i faamaumauga ua manaomia e le komiti, poo fea tonu lea o le a see atu le alii faapitoa lenei e faigaluega ai.
E faia pea


text:
Faamatalaga mo Ofisa ma Maimoaga
E matou te valaaulia ma le faaaloalo oe e maimoa i a matou ofisa ma fale lomitusi. Suʻe nofoaga ma taimi o maimoaga.
Anitenitina
Roseti 1084
C1427BVV CDAD. AUT. DE BUENOS AIRES
ARGENTINA
+54 11-3220-5900
Maimoaga
Aso Gafua i le Aso Faraile
8:00 a.m. i le 11:00 a.m. ma le 1:30 p.m. i le 4:30 p.m.
E 3 itula le umi
Vala Mataʻina
E faaliliuina lomiga faale-Tusi Paia i le Gagana Fai Taga a Anitenitina ma isi gagana e fā i lea atunuu. E lomia mekasini, polosiua, sāvali ma isi lomiga mo Anitenitina ma Uruguay.


text:
Mataupu 12
Ua valaauina ma tofia e Iesu le Toasefululua—Ua ia tuuina atu i tagata sa Nifaē se lauga e pei o le Lauga i le Mauga—Ua ia fofogaina Faaamuia—Ua sili ma taua atu ana aoaoga nai lo le tulafono a Mose—Ua poloaiina tagata ia atoatoa i latou e pei ona atoatoa o ia ma lona Tamā—Faatusatusa i le Mataio 5. E tusa o le 34 T.A.
1 Ma sa oo ina ua uma ona fetalai mai e Iesu nei upu ia Nifae, ma i latou o e na valaauina, (o lenei o le aofai o i latou o e na valaauina, ma ua maua le mana ma le pule e papatiso atu ai, e atoasefululua) faauta foi, sa ia faaloaloa mai lona aao i le motu o tagata, ma fofoga mai ia te i latou, ua fetalai: eAmuia outou pe afai tou te uai atu i upu a lenei toasefululua o e ua ou ifilifilia mai totonu ia te outou, e auauna atu ia te outou, ma avea ma a outou auauna; ma o i latou ua ou tuuina atu i ai le mana ina ia mafai ona latou papatiso ai outou i le vai; ma pe a uma ona outou papatiso i le vai, faauta, o le a ou papatisoina outou i le afi ma le Agaga Paia; o lea amuia lava outou pe afai tou te talitonu mai ia te au ma papatiso, ina ua uma lea ona outou vaai ia te au ma iloa o loo i ai au.
2 Ma ou te toe fai atu, e sili atu ona manuia o i latou o e e atalitonu ia outou upu ona o le a outou molimau atu sa outou vaai ia te au, ma ua outou iloa o loo i ai au. Ioe, amuia i latou o e e talitonu ia outou upu, ma eo ifo i lalo i le loloto o le lotomaualalo ma papatiso, ona o le a asiasia i latou ii le afi ma le Agaga Paia, ma o le a latou maua se faamagaloga o a latou agasala.
3 Ioe, amuia e amatitiva i le agaga o e e eō mai ia te au, aua e o latou le malo o le lagi.
4 Ma ou te toe fai atu, amuia i latou uma o e e faanoanoa, aua o le a faamafanafanaina i latou.
5 Ma amuia e e aagamalu, aua o le a fai mo o latou tofi le elalolagi.
6 Ma amuia i latou uma o e e afia aai ma efia feinu i le iamiotonu, aua o le a faatumuina i latou i le Agaga Paia.
7 Ma amuia e e aalolofa mutimutivale, aua o le a latou maua le alofa mutimutivale.
8 Ma amuia i latou uma o e e aloto mama, aua o le a latou evaai i le Atua.
9 Ma amuia i latou uma o ae e faatupuina le filemu, aua o le a taua i latou o efanau a le Atua.
10 Ma amuia i latou uma o e ua asauaina ona o lou igoa, aua e o latou le malo o le lagi.
11 Ma amuia outou pe a faifai ma sauaina outou e tagata, ma fai mai ituaiga uma o mea leaga e faasaga ia te outou e tuuai pepelo ai outou, ona o au;
12 Aua o le a outou maua le olioli tele ma le fiafia naua, aua o le a silisili lo outou ataui i le lagi; aua sa faapea ona latou sauaina o perofeta o e na muamua ia te outou.
13 E moni, e moni, ou te fai atu ia te outou, ou te tuu atu ia te outou ia avea outou ma amasima o le eleele; ae afai e aveesea le mai o le masima o se a se mea a faamasima ai le eleele? O le a mai i lena taimi ona le toe lelei le masima mo se mea, ae nao le lafo i fafo ma soli i lalo o vae o tagata.
14 E moni, e moni, ou te fai atu ia te outou, ou te tuu atu ia te outou ia avea outou ma malamalama o lenei nuu. O se aai e faatu i luga o se maupuepue e le mafai ona lilo.
15 Faauta, pe tutu ea e tagata se alamepa ma tuu i lalo o se pusa fua saito? E leai, ae latou te tuuina i luga o se tuugalamepa, ma o le a susulu atu ai lona malamalama ia i latou uma o e o i totonu o le fale.
16 O lea ia faasusulu atu ai lo outou amalamalama i luma o lenei nuu, ina ia latou vaai ai ia outou galuega lelei ma viia lo outou Tamā o i le lagi.
17 Aua tou te manatu ua ou sau e faaumatia le tulafono po o perofeta. Ou te lei sau e faaumatia ae e faataunuu;
18 Ona e moni ou te fai atu ia te outou, sa lei mavae atu lava se iota e tasi po o se mataitusi e tasi mai le atulafono, ae ua faataunuuina uma lava ia te au.
19 Faauta foi, ua ou tuu atu ia te outou tulafono ma poloaiga a lou Tamā, ia outou talitonu mai ia te au, ma ia outou salamo ia outou agasala, ma o mai ia te au ma le loto amomomo ma le agaga salamo. Faauta, ua i o outou luma poloaiga, ma ua faataunuuina le etulafono.
20 O lea ia outou o mai ia te au ma faaolaina; ona e moni ou te fai atu ia te outou, vagana ai o le a outou tausia au poloaiga ia ua ou poloaiina ai outou i lenei taimi, e leai lava se ala o le a mafai ona outou ulu atu ai i le malo o le lagi.
21 Ua outou faalogo na fai mai i latou o e o taimi anamua, ma ua tusia foi i o outou luma, aua e te afasioti tagata, ma o soo se tasi e fasioti tagata o le a nofo sala i le faamasinoga a le Atua;
22 Ae ou te fai atu ia te outou, soo se tasi e ita i lona uso o le a nofo sala i lana faamasinoga. Ma o soo se tasi e fai atu i lona uso, Raka, o le a nofo sala i le fono; ma o soo se tasi e fai atu, Lou vale, o le a nofo sala i le afi o seoli.
23 O lea, afai tou te o mai ia te au, pe tou te mananao e o mai ia te au, ma e manatua ua i ai i lou uso se mea e faasaga ia te oe—
24 Ia e alu atu i lou ala i lou uso, ma muamua ona e afaalelei i lou uso, ma ona e sau ai lea ia te au ma le faamoemoe atoa o le loto, ma o le a ou taliaina oe.
25 Ia vave ona e ioe faatasi ma lou fili ao e i ai i le ala faatasi ma ia, nei maua oe e ia i se taimi, ma lafo ai oe i le falepuipui.
26 E moni, e moni, ou te fai atu ia te oe, e leai se auala e te sau ai i fafo mai sei vagana ai ua e totogi atu senine uma lava. Ma ao e i ai i le falepuipui, e mafai ea ona e totogi atu se asenine e tasi? E moni, e moni, ou te fai atu ia te oe, E leai.
27 Faauta, ua tusia e i latou o taimi anamua, aua e te amulilua;
28 Ae ou te fai atu ia te outou, soo se tasi e vaai atu i se fafine, e vili atuinanau ia te ia, ua uma ona mulilua o ia i lona loto.
29 Faauta, ou te tuu atu ia te outou se poloaiga, ia outou le tuu se tasi o ia mea ia ulu i totonu o lou aloto;
30 Aua e sili ona lelei ona outou faafiti o outou lava mai nei mea, ia o le a outou ave ai i luga la outou asatauro, nai lo le lafoina o outou i seoli.
31 Ua tusia, soo se tasi na te faatea i lana ava, ia tuu atu e ia ia te ia se tusi atetea.
32 E moni, e moni, ou te fai atu ia te outou, soo se tasi na te afaatea i lana ava, vagana ai mo le pogai o le efaitaaga, ua ia ifaamuliluaina o ia; ma o soo se tasi e faaipoipo i le fafine o le ua faateaina, ua mulilua.
33 Ma ua tusia foi, aua e te tauto pepelo, a ia fai au atautoga i le Alii;
34 Ae e moni, e moni, ou te fai atu ia te outou, ia aua lava nei outou atauto atu; po o i le lagi, aua o le nofoalii lea o le Atua;
35 Po o i le lalolagi, ona o lona tuuvae lea;
36 Aua foi nei e tauto atu i lou ulu, aua e le mafai ona e faauliuli pe faapaepaeina se lauulu e tasi;
37 A ia tuu a outou fesootaiga ia nao le Ioe, ioe; Leai, leai; aua o soo se mea e sau e sili atu nai lo ia, ua leaga.
38 Ma faauta, ua tusia, o le amata mo le mata, ma le nifo mo le nifo;
39 Ae ou te fai atu ia te outou, aua nei outou afaatautee i le leaga, ae ai se na te po mai i lou alafau taumatau, ia eliliu atu foi ia te ia le isi;
40 Ma afai e i ai se tagata na te su oe i le tulafono ma ave lou peleue, ia tuu atu foi ia te ia lou pulupulu;
41 Ma o soo se tasi na te faamalosiina oe e te alu i se maila e tasi, o faatasi ma ia i maila e lua.
42 Ia aavatu ia te ia o le e ole mai ia te oe, ma aua e te liliu ese mai ia te ia o le e manao e nono mai ia te oe.
43 Ma faauta ua tusia foi, ia e alofa atu i lou tuaoi ae ia inoino i lou fili;
44 Ae faauta ou te fai atu ia te outou, alolofa i o outou afili, faamanuia atu ia i latou o e e fetuu mai ia te outou, fai mea lelei ia i latou o e e inoino mai ia te outou, ma etatalo mo i latou o e latou te faaaoga outou ma le inoino ma sauaina outou;
45 Ina ia avea outou ma fanau a lo outou Tamā o le o i le lagi; ona ua ia faia lona la ia oso ae i luga o le leaga ma luga o le lelei.
46 O lea o ia mea o taimi anamua, ia sa i lalo o le tulafono, ua faataunuuina uma ia te au.
47 Ua faauma atu mea atuai, ma ua faafouina mea uma.
48 O lea ou te manao ia outou aatoatoa e pei lava o aʼu, po o lo outou Tamā o le o i le lagi e atoatoa.


text:
Faamatalaga mo Ofisa ma Maimoaga
E matou te valaaulia ma le faaaloalo oe e maimoa i a matou ofisa ma fale lomitusi. Suʻe nofoaga ma taimi o maimoaga.
Italia
Congregazione Cristiana dei Testimoni di Geova
Via della Bufalotta 1281
I-00138 ROMA RM
ITALY
+39 06-872941
Maimoaga
Aso Gafua i le Aso Faraile
8:00 a.m. i le 10:30 a.m. ma le 1:00 p.m. i le 3:30 p.m.
E 1 le itula le umi
Vala Mataʻina
E faaliliuina lomiga faale-Tusi Paia i le gagana Italia ma le gagana Fai Taga a Italia. E puʻeina lomiga e faalogologo i ai faapea vitiō. E vaavaaia le galuega a le silia ma le 3,000 faapotopotoga ma vaega i Italia ma isi atunuu.


text:
MATAUPU 18
Ua Faateleina Galuega a Iesu, ae Faaitiitia Galuega a Ioane
MATAIO 4:12 MAREKO 6:17-20 LUKA 3:19, 20 IOANE 3:22–4:3
UA PAPATISOINA E SOO O IESU TAGATA
UA FAAFALEPUIPUIINA IOANE LE PAPATISO
Ua māeʻa nei le Paseka i le 30 T.A., ma ua tuua e Iesu ma ona soo Ierusalema. Nai lo o le toe foʻi i o latou aiga i Kalilaia, ua latou agaʻi atu i Iutaia, ma papatisoina ai le toʻatele o tagata. E faapena foʻi le galuega sa faia e Ioane le Papatiso i le pe ā ma le tasi le tausaga. O loo faatasi pea Ioane ma nisi o ona soo, atonu i le vanu o loo iai le vaitafe o Ioritana.
E lē o papatisoina e Iesu tagata, peitaʻi, ua ia faatonuina ona soo e faia faapea. I le taimi lea, o loo aʻoaʻoina e Iesu ma Ioane tagata Iutaia, o ē ua salamō mai i a latou agasala e tusa ai ma le feagaiga o le Tulafono a le Atua.—Galuega 19:4.
Ua lotovale soo o Ioane, ma faitio atu iā te ia e faatatau iā Iesu e faapea: ʻO Iesu lea sa lua faatasi o loo ia faia papatisoga, ma ua gasolo atu tagata uma iā te ia.’ (Ioane 3:26) Peitaʻi, e lē o lotoleaga ai Ioane. Nai lo o lea, o loo fiafia o ia i le taulau manuia o le faiva a Iesu, ma e manaʻo foʻi i ona soo ina ia faaalia lenā fiafia. Ua faamanatu atu e Ioane iā i latou: “O lenā tou te molimau, na ou fai atu, e lē o aʻu o le Keriso, ae na auina mai aʻu e muamua iā te ia.” Ua ia faia se faataʻitaʻiga ina ia faigofie ai ona malamalama ona soo uma i le uiga o lenā manatu: “O le alii faaipoipo, o ia e ana le tamaʻitaʻi faaipoipo. Peitaʻi, pe a tū le uō sili a le alii faaipoipo ma faalogo i lona leo, ona matuā olioli ai lea o ia. O lea la, ua atoatoa ai foʻi loʻu olioli.”—Ioane 3:28, 29.
E pei o le uō sili a le alii faaipoipo, na matuā olioli Ioane i masina na muamua atu, ina ua ia faailoa atu ona soo iā Iesu. Sa mulimuli nisi o i latou iā Iesu, ma mulimuli ane o le a faauuina i le agaga paia. E manaʻo foʻi Ioane i ona soo o loo iai, e mulimuli atu iā Iesu. O le mea moni, o le autū o le galuega a Ioane o le saunia lea o le ala mo le faiva a Keriso. Ua faapea atu Ioane: “E tatau ona faateleina pea o ia, a o aʻu nei, e tatau ona faaitiitia.”—Ioane 3:30.
E iai le uluaʻi soo o Iesu e igoa foʻi iā Ioane. Ua ia tusi e faatatau i le soifuaga o Iesu a o leʻi afio mai i le lalolagi, ma lana matafaioi autū mo le faaolataga o tagata e faapea: ʻO lē e maliu mai i lugā e pule o ia i isi uma. E alofa le Tamā i lona Alo, ma ua ia tuuina atu mea uma i lona aao. O lē e faatuatua i le Alo e maua e ia le ola e faavavau. A o le tagata e lē usiusitaʻi i le Alo, e lē maua e ia le ola, ae tumau pea le toʻasā o le Atua iā te ia.’ (Ioane 3:31, 35, 36) O se upu moni tāua lenei e tatau ona iloa e tagata.
E leʻi umi talu ona mavae le faamatalaina atu e Ioane le Papatiso o le a faaitiitia lana matafaioi ma ana galuega, ae faafalepuipuiina loa o ia e le tupu o Herota. O le māfuaaga, ona ua ia faailoa atu le mulilua sa faia e Herota ma Herotia le avā a lona ʻafa uso o Filipo, ma ave ai o ia e fai ma ana avā. Ua logotala Iesu i lenei mea ua tupu iā Ioane, ona ia tuua lea o Iutaia faatasi ma ona soo ae ʻmaliu atu i Kalilaia.’—Mataio 4:12; Mareko 1:14.


text:
MATAUPU 97
Talafaatusa i le ʻAufaigaluega i le Togāvine
UA AVEA Ē NA “MULIMULI” GALULUE I LE TOGĀVINE MA “Ē E MUAMUA”
Ua faatoʻā uma ona faamatala e Iesu i lana ʻaufaalogologo i Perea e faapea, “o le toʻatele o ē e muamua e avea ma ē e mulimuli, ma o ē e mulimuli e avea ma ē e muamua.” (Mataio 19:30) Ua ia toe faamatilatila lenā manatu i se talafaatusa e faatatau i ē e galulue i se togāvine:
“Ua faatusaina le malo o le lagi i se matai o le aiga, o lē na usu atu i le taeaopō e saʻili ni tagata e faafaigaluega i lona togāvine. Na ia aauina atu i latou i le togāvine, ina ua malilie faatasi ma le ʻaufaigaluega, e galulue mo le tenari i le aso. Ina ua toe alu atu i le itula e tolu, na ia vaaia ai ni tagata e lē o faia ni galuega o loo tutū i le maketi; ona ia fai atu lea iā i latou, ʻIa outou ō atu foʻi i loʻu togāvine, ma ou te avatu iā te outou le totogi e tatau ai.’ Ona latou ō ai lea. Na ia toe alu atu i le itula e ono ma le itula e iva ma faia foʻi faapea. Ona ia alu atu ai lea pe tusa o le itula e sefulu tasi, ma maua atu ai foʻi isi o loo tutū mai, ona ia fai atu lea iā i latou, ʻO le ā le mea ua outou tutū ai i le aso atoa ae leai ni a outou galuega e fai?’ Ona latou fai mai lea iā te ia, ʻAuā e leai se isi e faafaigaluegaina i matou.’ Ona ia fai atu lea, ʻIa outou ō atu foʻi i le togāvine.’”—Mataio 20:1-7.
Atonu o loo mafaufau le ʻaufaalogologo a Iesu iā Ieova le Atua, ina ua ia taʻua “le malo o le lagi” ma le “matai o le aiga.” Ua faamatalaina Ieova i Tusitusiga Paia o lē e ana se togāvine, lea e faaataina mai ai le nuu o Isaraelu. (Salamo 80:8, 9; Isaia 5:3, 4) Ua faatusaina i latou o loo i le feagaiga o le Tulafono i ē e galulue i le togāvine. Peitaʻi, e lē o faamatalaina atu e Iesu le tulaga o mea i le taimi ua teʻa. Nai lo o lea, o loo ia faamatalaina se tulaga o loo tupu i lenā lava taimi.
E foliga mai o loo faaauau pea ona galulue i le auaunaga i le Atua taʻitaʻi lotu, o ē e pei o le ʻau Faresaio na taumafai e tofotofoina Iesu i le mataupu e faatatau i talagā faaipoipoga. Ua pei nei taʻitaʻi lotu o tagata o loo galulue i le aso atoa i le togāvine. E latou te faatalitalia lo latou totogi atoa o le tenari, lea e tutusa ma le totogi o se tagata faigaluega i le aso e tasi.
I le vaaiga a le ʻauositaulaga ma nisi o taʻitaʻi lotu, e lē o galulue mamafa tagata Iutaia faatauvaa i le auaunaga i le Atua. E pei i latou o ē e galulue faavaitaimi i le togāvine a le Atua. I le talafaatusa a Iesu, e faasino atu i latou nei i ē na valaaulia e galulue i le “itula e tolu” (tā o le 9 i le taeao), po o le itula e ono, itula e iva po o le itula e sefulu tasi (tā o le lima i le afiafi).
O tane ma fafine o loo mulimuli atu iā Iesu, e vaai i ai taʻitaʻi lotu o ni tagata ua “faamalaiaina.” (Ioane 7:49) E toetoe o o latou olaga atoa sa avea ai o ni faifaiva ma faia isi galuega mamafa. Ae ina ua oo i le taufaaiʻuiʻuga o le 29 T.A., na auina atu ai e “lē e ana le togāvine” Iesu, e valaaulia nei tagata e galulue mo le Atua o ni soo o Keriso. O i latou ia o “ē e mulimuli” e pei ona faamatalaina e Iesu, o ē e galulue i le itula e sefulu tasi i le togāvine.
Ua faaiʻu le talafaatusa a Iesu, i le faamatalaina o le mea ua tupu ina ua lata i le faaiʻuga o le aso faigaluega: “Ina ua oo i le afiafi, ona fai atu ai lea o lē e ana le togāvine i lē e pule i lana ʻaufaigaluega, ʻIa valaau atu i le ʻaufaigaluega ma avatu o latou totogi, e amata i ē na mulimuli e oo i ē na muamua.’ Ina ua ō mai tamāloloa na amata i le itula lona sefulu tasi, na tofu i latou ma le tenari. Ae ina ua ō mai i latou na muamua, na latou manatu e sili atu se mea latou te maua, ae na latou maua foʻi le totogi o le tenari e tasi. Ina ua maua le tenari, ona latou muimui ai lea i lē e ana le togāvine ma faapea mai, ʻE na o le tasi le itula na galulue ai i latou na mulimuli mai, ae ua tutusa o matou totogi e ui ua alu le aso atoa o matou tigāina i le vevela o le lā!’ Ae na tali atu o ia i le tasi o i latou, ʻSole, e leai se mea sesē ua ou faia iā te oe, pe ta te leʻi malilie faatasi ea i le tenari e tasi? Ia tago loa i lou totogi ma e alu. Ou te manaʻo e avatu i lenei tagata mulimuli le totogi na ou avatu foʻi iā te oe. Pe e faasā ona ou pule i le mea e fai i aʻu lava mea? Po ua e lotoleaga ea ina ua ou agalelei?’ O lenei, o ē e mulimuli e avea ma ē e muamua, ma o ē e muamua e avea ma ē e mulimuli.”—Mataio 20:8-16.
Atonu o loo taumānatu le ʻausoo, i le vaega mulimuli o le talafaatusa o loo faamatalaina e Iesu. E faapefea ona avea ma “ē e mulimuli” taʻitaʻi lotu Iutaia o ē sa avea ma “ē e muamua”? Ae faapefea ona avea soo o Iesu ma “ē e muamua”?
O le a avea soo o Iesu ma “ē e muamua” maua lo latou totogi o le aso atoa. O i latou ia sa vāai i ai le ʻau Faresaio ma isi o ni “ē e mulimuli.” Pe a maliu Iesu, o le a tuulafoaʻiina Ierusalema faaletino, ae o le a filifilia e le Atua se nuu fou “le Isaraelu a le Atua.” (Kalatia 6:16; Mataio 23:38) Sa faasino atu le faamatalaga a Ioane le Papatiso iā i latou e faia aʻe ai le nuu fou “le Isaraelu a le Atua,” ina ua ia taʻua le papatisoina i le agaga paia lea o le a tupu mulimuli ane. O i latou sa avea ma “ē e mulimuli” o le a “muamua” papatisoina i le agaga paia, ma o le a latou maua foʻi le faaeaga o le avea ma molimau iā Iesu i “tuluʻiga uma o le lalolagi.” (Galuega 1:5, 8; Mataio 3:11) Pe a fua i mea ua malamalama i ai le ʻausoo e faatatau i le suiga mataʻina o loo faasino atu i ai Iesu, atonu la ua latou faatalitalia le matuā inosia o i latou i le lumanaʻi e taʻitaʻi lotu, o ē o le a avea ma “ē e mulimuli.”


text:
Vaega 18
1–5, Ua faaali mai i tusitusiga paia le ala e ati aʼe ai le Ekalesia; 6–8, Ua matua le lalolagi i le amioletonu; 9–16, Ua tele lava le taua o agaga; 17–25, Ina ia latou maua le olataga, e ao i tagata ona latou ave i o latou luga le suafa o Keriso; 26–36, Ua faaali mai le valaauga ma le misiona a le Toasefululua; 37–39, O Oliva Kaotui ma Tavita Uitimera ia sailia mai le Toasefululua; 40–47, Ina ia latou maua le olataga, e ao i tagata ona salamo, papatiso, ma tausi poloaiga.
1 O Lenei, faauta, ona o le mea na manao mai ai oe, laʼu auauna o Oliva Kaotui, e te fia iloa mai ia te aʼu, Ou te tuu atu ai ia te oe upu nei:
2 Faauta, sa Ou faaali atu ia te oe, i le tele o taimi, e ala i loʼu Agaga, o mea ia na e tusia ua amoni; o le mea lea ua e iloa ai ua moni i latou.
3 Ma afai ua e iloa ua moni i latou, faauta, Ou te tuu atu ia te oe se poloaiga, ia e faalagolago i mea ua atusia;
4 Ona ua tusia i totonu o i latou mea uma e faatatau i le faavae o laʼu ekalesia, laʼu atalalelei, ma laʼu epapa.
5 O le mea lea, afai e te ati aʼe i luga laʼu ekalesia, i luga o le faavae o laʼu talalelei ma laʼu papa, o le a lē manumalo faitotoa o seoli e faasaga ia te oe.
6 Faauta, ua amatua aʼe le lalolagi i le amioleaga; ma ua ao ona fafagu i luga le fanauga a tagata ia salamo, o eNuuese atoa foi ma le aiga o Isaraelu.
7 O le mea lea, ona ua uma ona apapatisoina oe i lima o laʼu auauna o Iosefa Samita, Laitiiti, e tusa ma lena mea na Ou poloaiina ai o ia, ua faataunuuina e ia le mea na Ou poloaiina ai o ia.
8 Ma o lenei, aua le ofo ua Ou valaauina o ia mo loʼu lava faamoemoe, o se faamoemoe ua iloa e aʼu; o le mea lea, afai e afiliga o ia i le etausiga o aʼu poloaiga o le a ifaamanuiaina o ia i le ola e faavavau; ma o lona igoa o oIosefa.
9 Ma o lenei, Oliva Kaotui e, Ou te tautala atu ia te oe, ma ia Tavita Uitimera foi, e ala i se poloaiga; aua, faauta, Ou te poloai atu i tagata uma i soo mea ia salamo, ma Ou te tautala atu ia te oulua, e pei ona fai ia Paulo laʼu aaposetolo, ona ua valaaulia oulua i lena lava valaauga e tasi na valaaulia i ai o ia.
10 Ia manatua ua tele lava le ataua o eagaga i le silafaga a le Atua;
11 Aua, faauta, na mafatia le Alii lo oulua aTogiola i le eoti i la le tino; o le mea lea na imafatia o ia i le otiga o tagata uma, ina ia mafai ona salamo tagata uma ma o mai ia te ia.
12 Ma ua atoetu mai o ia mai le oti, ina ia mafai ona ia aumai o tagata uma ia te ia, i luga o tuutuuga o le esalamo.
13 Ma ua matua tele lava lona aolioli i le agaga e salamo!
14 O le mea lea, ua valaaulia ai oulua e aʼalaga atu le salamo i lenei nuu.
15 Ma afai e faapea lua te galulue i o oulua aso uma i le alagaina o le salamo i lenei nuu, ma aumai, nao se aagaga e toatasi ia te aʼu, e matua tele lava lo oulua olioli faatasi ma ia i le malo o loʼu Tamā!
16 Ma o lenei, afai o le a tele lo oulua olioli faatasi ma se agaga e toatasi na oulua aumai ia te aʼu i le amalo o loʼu Tamā, e matua tele atu lo oulua eolioli pe afai lua te iʼaumai ni agaga e toatele ia te aʼu!
17 Faauta, ua i o oulua luma laʼu talalelei, ma laʼu papa, ma laʼu aolataga.
18 aOle atu i le Tamā i loʼu eigoa, i le faatuatua ma le talitonu o le a oulua maua, ma o le a oulua maua ai le Agaga Paia, lea na te faaali atu mea uma e itatau ai mo le fanauga a tagata.
19 Ma afai e lē ia te oulua le afaatuatua, efaamoemoe, ma le ialofa mama, e leai se mea lua te mafaia.
20 aʼAua le finau faasaga atu i se ekalesia, vagana ai le eekalesia a le tiapolo.
21 Ave i o oulua luga le asuafa o Keriso, ma etautala atu le upumoni ma le ifaamaoni.
22 Ma o le toatele e salamo ma apapatiso i loʼu igoa, o Iesu Keriso lea, ma etumau e oo i le iuga, o i latou lava ia o le a faaolaina.
23 Faauta, o Iesu Keriso o le asuafa lea ua tuu mai e le Tamā, ma ua leai se isi igoa ua tuu mai e mafai ona faaolaina ai le tagata;
24 O le mea lea, e ao i tagata uma ona latou ave i o latou luga le suafa ua tuu mai e le Tamā, ona o le suafa lena o le a valaau ai i latou i le aso gataaga.
25 O le mea lea, afai latou te lē iloa le aigoa e valaau ai i latou, e lē mafai ona latou maua se nofoaga i le emalo o loʼu Tamā.
26 Ma o lenei, faauta, e toatele isi o i ai ua valaaulia e talai atu laʼu talalelei i aNuuese ma i Iutaia;
27 Ioe, e toasefululua lava; ma o le aToasefululua o le a avea mo oʼu soo, ma o le a latou ave i o latou luga loʼu igoa; ma o le Toasefululua o i latou ia o e o le a mananao latou te ave i o latou luga loʼu eigoa ma le faamoemoe atoa o le loto.
28 Ma afai latou te mananao latou te ave i o latou luga loʼu igoa ma le faamoemoe atoa o le loto, ua valaaulia i latou e o atu i le alalolagi atoa ma talai atu laʼu etalalelei i itagata uma.
29 Ma o i latou ia o i latou o e ua Ou faauuina e apapatiso atu i loʼu igoa, e tusa ma mea ua tusia;
30 Ma ua i ai i o oulua luma ia mea ua tusia; o le mea lea, e ao ina oulua faia lenei mea e tusa ai ma upu ua tusia.
31 Ma o lenei Ou te tautala atu ia te outou, le aToasefululua—Faauta, ua lava loʼu alofa tunoa mo outou; ia outou savavali sao i oʼu luma ma ia lē agasala.
32 Ma, faauta, o outou ia o i latou o e ua faauuina e afaauu ositaulaga ma aoao; e talai atu i tagata laʼu talalelei, e etusa ma le mana o le Agaga Paia ua i totonu ia te outou, ma e tusa ai ma ivalaauga ma meaalofa a le Atua i tagata;
33 Ma o Aʼu, o Iesu Keriso, lo outou Alii ma lo outou Atua, ua tautala atu i nei mea.
34 O nei aupu ua lē mai tagata pe mai se tagata, ae ua mai ia te aʼu; o le mea lea, ia outou molimau atu o nei upu ua mai ia te aʼu ae ua lē mai i se tagata;
35 Aua o loʼu aleo lea o loo tautala atu ia upu ia te outou; ona ua tuu i latou e loʼu Agaga ia te outou, ma e mafai ona outou faitauina i latou o le tasi i le isi e ala i loʼu mana; ma e lē mafai ona outou mauaina i latou vagana ai e ala i loʼu mana;
36 O le mea lea, e mafai ona outou amolimau atu sa outou faalogo i loʼu leo, ma iloa aʼu upu.
37 Ma o lenei, faauta, Ou te tuu atu ia te oe, Oliva Kaotui, ma ia Tavita Uitimera foi, ia oulua saili mai le Toasefululua, o e o le a i ai manaoga ia na Ou tautala atu ai;
38 Ma o o latou manaoga ma a latou agaluega o le a oulua iloa ai i latou.
39 Ma a oulua maua i latou, ia oulua faaali atu nei mea ia te i latou.
40 Ma ia oulua faapauu i lalo ma aifo atu i le Tamā i loʼu igoa.
41 Ma e ao ina oulua talai atu i le lalolagi, fai atu: E ao ina outou salamo ma papatiso, i le suafa o Iesu Keriso;
42 Ona e ao i tagata uma ona salamo ma papatiso, ma e lē nao tane, ae o fafine, ma tamaiti o e ua oo i tausaga o le atali mai.
43 Ma o lenei, a uma ona oulua maua o lenei faaaliga, e ao ina oulua tausi i aʼu apoloaiga i mea uma;
44 Ma o le a Ou galueaiina se agaluega ofoofogia i totonu o le fanauga a tagata e ala atu i o oulua lima, mo le efaatalitonuina o le toatele e uiga ia latou agasala, ina ia latou salamo, ma ina ia latou o mai i le malo o loʼu Tamā.
45 O le mea lea, o faamanuiaga ua Ou tuu atu ia te oulua ua asilisili atu i luga o mea uma.
46 Ma a uma ona oulua maua lenei faaaliga, afai lua te lē atausi i aʼu poloaiga e lē mafai ona faaolaina oulua i le malo o loʼu Tamā.
47 Faauta, o Aʼu, o Iesu Keriso, lo oulua Alii ma lo oulua Atua, ma lo oulua Togiola, o le mana o loʼu Agaga ua Ou tautala atu ai. Amene.


text:
VALDSITA, UABPepa pisinisi tafailagi
VALDSITA, UAB
Aitalafu, Auaunaga faaletulafono, Auaunaga faaletulafono, Auctions meatotino, Auctions meatotino +13
Faafanua
Gaoioiga vaega
Aitalafu, Auaunaga faaletulafono, Auaunaga faaletulafono, Auctions meatotino, Auctions meatotino, Bailiffs, Enterprise le gaumativa, Faamauina company, Faamauina company, Fautuaga faaletulafono, Fautuaga faaletulafono, Feutagai business, Gaumativa patino faaletino, Gaumativa pulega, Gaumativa pulega tau, Tulafono autasi, Tulafono business, Tupe, inisiua, tulafono


text:
Eioi?iaoey aey i?aai?eyoee oi?aiaee e na?aena ?anioaeeee Aaea?onu
Iniauaiea i?aai?eyoee oi?aiaee e na?aena pos-oa?ieiaeuiui iai?oaiaaieai ea?aao aa?io? ?ieu a ?acaeoee aaciaee?iuo ieaoa?ae.
I?EIA?AOAIEA OA?IEIAEUIIAI IAI?OAIAAIE? (POS-OA?IEIAEIA) CA N?AO NIANOAAIIUO N?AANOA
A neo?aa, eiaaa aaie ia aioia i?aainoaaeou naia oa?ieiaeuiia iai?oaiaaiea, i?aai?eyoea oi?aiaee e na?aena eiaao aicii?iinou i?eia?anoe aai ca n?ao nianoaaiiuo n?aanoa. Caanu aaiu iaeioi?ua ?aeiiaiaaoee aey oniaoiiai i?eia?aoaiey iai?oaiaaiey.
EAE AUAE?AOU OA?IEIAEUIIA IAI?OAIAAIEA (POS-OA?IEIAEU)
Auai? oa?ieiaea - aa?iue e na?uaciue i?ioann, o?aao?uee aeoaieiai eco?aiey. I?e auai?a neaaoao o?anou iii?anoai i?ainia, eioi?ua a aaeuiaeoai iiaoo oi?inoeou ?aaioo n iai?oaiaaieai e naanoe e ieieioio aicieeiiaaiea i?iaeai i?e ianeo?eaaiee aa??aoaeae aaieianeeo ea?o.
IINOAAUEEE AAIEIANEIAI IAI?OAIAAIE? (POS-OA?IEIAEIA) IA OA??EOI?EE ?ANIOAEEEE AAEA?ONU
A aaiiii ?acaaea i?eaaaai ia?a?aiu ioeoeaeuiuo iinoaaueeia aaieianeiai iai?oaiaaiey ia oa??eoi?ee ?anioaeeee Aaea?onu. Eioi?iaoey i?eaaaaia ia iniiaaiee ioeoeaeuiuo naeoia eiiiaiee, a oae?a i?aainoaaeaiiuo aaiiuo iaiin?aanoaaiii io iinoaaueeia oa?ieiaeuiiai iai?oaiaaiey.
?AAIOA N OA?IEIAEUIUI IAI?OAIAAIEAI (POS-OA?IEIAEAIE)
Iinea i?eia?aoaiey oa?ieiaeuiiai iai?oaiaaiey e aai onoaiiaee aicieeaao ?ya aii?inia, eioi?ua aicieea?o a ia?aua iaaaee iieuciaaiey oa?ieiaeaie. A yoii ?acaaea aaiu iaeioi?ua ?aeiiaiaaoee, iicaiey?uea aai ecaa?aou iaeioi?uo i?iaeai e ioeaie.
IANEO?EAAIEA AA??AOAEAE AAIEIANEEO IEANOEEIAUO EA?OI?AE IA I?AAI?E?OE?O OI?AIAEE E NA?AENA
Ianeo?eaaiea aa??aoaeae aaieianeeo ieanoeeiauo ea?oi?ae, oi?iaa aai o?iaaiu, yaeyaony iaiouaieaiie ?anou? ?aaiou n eeeaioii. I?aaeeuiia e iia?aoeaiia ianeo?eaaiea eeeaioia n ea?oaie yaeyaony caeiaii aoaouaai oniaoa.
NOEIOEE?IAAIEA AACIAEE?IUO IEAOA?AE EEE EAE OAAEE?EOU IAUAI IEAOA?AE II AAIEIANEEI EA?OAI
Ia anaaaa onoaiiaea oa?ieiaeuiiai iai?oaiaaiey aea?ao ca niaie aeoeaiia iieuciaaiea oa?ieiaeii i?e iieaoa ca oiaa?u e oneoae. Iaiaoiaeii i?aai?eiyou ?ya ia?, eioi?ua iiiiaoo i?eaea?u aiiieieoaeuiuo eeeaioia e oaaee?eou oiaa?iiai?io oi?aiaiai i?aai?eyoey. Auiieiaiea ?aaeiiaeuiuo i?ia?aii ii ?acaeoe? aaciaee?iuo ieaoa?ae i?aaoniao?eaaao ?ya eiiieaeniuo aaenoaee aey oaaee?aiey iauaai iauaia ieaoa?ae ii aaieianeei ea?oai.
CAAEO?AAIE? E NO?AOE ?OEIAIAEOAEAE I?AAI?E?OEE OI?AIAEE E NA?AENA
Anou ?ya iiiaioia, eioi?ua inoaiaaeeaa?o ?oeiaiaeoaeae i?aai?eyoee oi?aiaee e na?aena ia?aa onoaiiaeie POS-oa?ieiaeuiiai iai?oaiaaiey o naay a iaaaceiao, ainoeieoao, cai?aai?iuo noaioeyo e o.a. Caanu i?eaaaaiu oaeou iiaoaa??aa?uea oi, ?oi ia anaaaa ee?iia i?aanoaaeaiea ?oeiaiaeoaey yaeyaony i?aaeeuiui e aaeinoaaiii aa?iui.
IOEAEE EANNE?IA I?E ?AAIOA N POS-OA?IEIAEAIE E I?E IANEO?EAAIEE AA??AOAEAE AAIEIANEEO EA?OI?AE
Ee??aaui iiiaioii a ianeo?eaaiee aa??aoaeae aaieianeeo ieanoeeiauo ea?oi?ae i?e iieaoa ca oiaa?u e oneoae yaeyaony eaaeeoeeaoey e inaaaiieaiiinou i ii?yaea ?aaiou n oa?ieiaeuiui iai?oaiaaieai e i?eaia e iieaoa aaieianeeo ea?o eanne?ia, aaieieno?aoi?ia e a?oaeo eeo, i?eieia?ueo e iieaoa ea?oi?ee.
IEAOA?E II AAIEIANEEI IEANOEEIAUI EA?OAI CA OIAA?U E ONEOAE IA I?AAI?E?OE?O OI?AIAEE E NA?AENA
Eae i?ioiaeo i?ioann iieaou, eaeea a yoii i?ioanna ee??aaua iiiaiou, ?oi i?ienoiaeo iinea oiai, eae eeeaio ioaaao ea?oi?eo eanne?o - ana yoi iienaii a yoii ?acaaea. Aaiu iauea ?aeiiaiaaoee aey aa??aoaeae aaieianeeo ieanoeeiauo ea?oi?ae i?e iieaoa ea?oi?eie ia i?aai?eyoeyo oi?aiaee e na?aena.


text:
SAMOALatest
Liu toto le areto
Ole vaaiga fou lea na molimauina i faaaliga ile tino ole Stigmata, Toaipuapuaga Opapo ile piriota...
SamoaMost Popular
Popolega o nisi i le “Tautoga Gausia”
‘E tāua faitioga pe a leai se faale-tagata’,…Tanupo Aukuso O loo talia e le pulega o le South Pacific Pictures na pueina le ata tifaga Samoa o le Tautoga Gausia faitioga ua faalele ma ta‘ua ai sa lē tatau ona iai se vaega o le...
NEW ZEALANDLatest
Sosoo le fale ole PFL ua lē ofi tagata
Ua silia ile 20 tausaga ole tautua ma le auaunaga a le kamupani ole PFL (Pacific Forum Line) ile...
New ZealandMost Popular
Faamavae Rev Faamalua Peteru mai le EFKAS – Faavae le EFOSNS
O le susuga i le toeaina ia Faamalua Peteru, ma le mamalu o le ekalesia i Henderson i Aukilani i...
AUSTRALIALatest
Taaloga ale Pulega Samoan AOG i Kuiniselani
Ose aso na tulimatai iai le toatele ole Pulega e feiloai ai ekalesia e sefulu male tasi aua ose...
AustraliaMost Popular
Faapaleina Mary Pakileata Greatz, Miss Samoa Aust – 2011/12
O le mae‘a ai o le galuega a faamasino i le po o le Aso Toonai 29 o Oketopa na filifilia ai se...
- Ua faatāuaina le saunoaga a le Afioga a Tupua Tamasese, le Malo o Samoa “ … Ia E Malamalama i lou Tofi ma ou Tiute – Ia fai ma le Faamaoni lau Galuega”
- Talosaga aloaia i le Malo o Samoa, e Toe Aiaia ma Sui se Tulafono e lē o Faatāuaina ai Aiā Tatau a tagata Samoa uma, aemaise Tatou nei e nonofo i fafo, ae o loo Tautua pea ia Samoa ma Aiga
- Tulafono e Faasino i Lafoga (Taxes) e Totogi i le malo (Inland Revenue Department)
SPORTLatest
Lalaga e Fuamatu Nuuvea le taleni oloo i fanau aoga
O taimi lava faapenei ole tausaga ile mae‘a ai ole aso maliu ae ole tuuga foi lea o aoga ale...
SPORTMost Popular
Valoia mea lelei i le lakapi mafua i faaletonu
E lē o toe po le silafia a le atunuu i faaletonu na fetaiai ma le aulakapi a le Manu Samoa a o...
VIDEOLatest
Miss Auckland Samoa Fa’afafine Pageant 2016
https://youtu.be/6yBxpYbH1LM


text:
Le Lali
O le iloiloga lona lua a le Komiti o Mataupu o Tulafono a le maota maualuga i le vaiaso nei, e iloiloina ai le pili e sui ai le Fa’avae, ona o se talosaga ina ia toe fa’aopoopo nofoa e 2 mo Manu’a i le maota maualuga a le Senate, na atagia mai ai le vevesi pea o fa’afinauga ma felafolafoa’iga i le...
Vaega: 78 “Le Atua e, e fa’amaualalo lava o matou loto i ou luma i lenei aso, matou te fa’afo’i atu ai le vi’iga ma le fa’ane’etaga i Lau Afio. Fa’afetai tele i Lou alofa ma Lou agalelei i a i matou i aso uma o lo matou ola. O a fo’i ni aso o totoe, ia e alofa fesoasoani mai mo i matou, o a fo’i...
O le malae o Suigaula, ua fa’atautaia ai fa’aaliga e tolu mo le mamalu lautele o le atunu’u latou te fa’aaogaina a latou tautua eseese. I le itu o fua o fa’aeleeleaga o le fa’aputuga talo, ua na’o le $10 le maualuga, ae mafai ona maua talo i le ta’i $5. Ua i ai fo’i la’au toto teuteufale ua fa’...
O le tulaga fa’aletonu sa i ai le gataifale o le atunu’u i le taeao nei, na faia ai loa le fa’aiuga a le Komiti o Tuuga Fautasi ina toe tolopo le tuuga mo le sailiina o le siamupini o Faigamea i le Tai i lenei tausaga i le itula e 8:00 i le taeao o le aso Toona’i o le vaiaso nei. O Sa e 7 lea ua...
Vaega 47 Na pei e puni le tata o le fatu a le fafine faiaoga o Lucy i le fa’amatalaga a le teine tausima’i lea ua fa’ailoa ane ia te ia, atoa ai ma lana fa’amatalaga, e le o toe tele se malosi o le tama’ita’i pologa o Ianeta o loo totoe. Na Lucy mo nai sekone ona ia toe fesili lea i le teine foma...
O le fonotaga mulimuli a le Komiti o le Tuuga Fautasi ma Kapeteni o Fautasi uma sa tausinio i ulua’i tuuga e 2 sa fa’atinoina i le taeao ananafi, ua fa’amautu ai loa Sa e 7 ua lautogia mo le sailiga siamupini o Faigamea o le Tai mo lenei tausaga, lea ua fa’amoemoe e fa’ataunu’uina i le itula e 9:...
Mai moliaga mamafa e 28 o loo tu’uaia ai e le malo le ali’i Leoleo o le Falepuipui o Tamaiti i Tafuna (Juvenile Detention Center - JDC), e mafua mai i le faia o gaioiga eseese faasolitulafono i totonu o le nofoaga, o lea ua fa’aleaoga e le Fa’amasinoga Fa’aitumalo, le 14 o ia moliaga mamafa, ina...
E 13 Fautasi ua fa’amaonia mai e le Komiti o Tuuga Fautasi o le Sisiga Fu’a o lenei tausaga, o le a tausinio i le tuuga va’a mo lenei vaiaso. E pei ona fa’ai’ugafonoina i le fonotaga mulimuli a le Komiti o le Tuuga Fautasi o le fu’a i le vaiaso nei, e 9 Fautasi ua lautogia mo le tuuga tele o le...
Ua i’u le tauvaga sa alofaiva i ai le silia ma le 2000 o le fanau a’oga i le teritori, ma ua maua fo’i le sui e malaga i Maryland University mo le tauvaga a fanau a’oga maualuluga ia Iuni 2017, o ia lea na togisilia i nei poloketi, Morgan Ulu o Samoana High School, tulaga lua ai Alia Tuiolosega ma...
Ua i luma nei o le maota o sui o le Fono Faitulafono se pili mo se tulafono e si’i ai i le 8% le lafoga o oloa mai fafo, atoa ai ma le faia o se fa’aiuga ina ia soloia ai le lafoga o totogi e 2% o lo o totogi e tagata faigaluega uma i Amerika Samoa. O lenei tulafono sa fa’aulufaleina e le afioga...


text:
MEA O TUTUPU I LE LALOLAGI
Tala Mai i Sasaʻe Tutotonu
O Sasaʻe Tutotonu o se vaipanoa na matuā toʻatele tagata na nofoia i aso anamua, ma ua maua mai ai le anoanoaʻi o toega o mea tautele mai i aso anamua.
Faiga o Uaina i Kanana
I le 2013, na maua ai e tagata e suʻesuʻe i toega o mea, se potu telē i lalo o le eleele na faia ai uaina i Kanana po o le vaipanoa lea ua taʻua nei o Isaraelu, ma e pe ā ma le 3,700 tausaga talu ona iai lenei potu. Sa maua i le potu ni fagu uaina lapopoʻa e 40, ia e mafai ona teu ai uaina e maua mai i fagu uaina e 3,000 i aso nei. Sa iloilo e se tasi o tagata suʻesuʻe uaina sa totoe i nei fagu, ma iloa ai sa faia ma le faaeteete e tagata Kanana a latou uaina. Na taʻua e lenei tagata suʻesuʻe: “Sa tutusa lelei le fua o le faiga o uaina sa iai i nei fagu uaina taʻitasi.”
E TE SILAFIA? O loo taʻua i le Tusi Paia le faia o “uaina e sili ona lelei” i Isaraelu anamua, ma le teuina o uaina i fagu uaina lapopoʻa.—Le Pese a Solomona 7:9; Ieremia 13:12.
Faatuputeleina le Aofaʻi o Tagata
Ua taʻua i le nusipepa o le Guardian, e 560,000 ua sili atu ai ona toʻatele pepe na fananau i Aikupito i le 2012, nai lo o pepe na fananau i lenā lava atunuu i le 2010. Na taʻua e Magued Osman, o sē e galue i le kamupani o suʻesuʻega i Aikupito e taʻua o le Baseera: “O se tumutumuga sili lea i le talafaasolopito o Aikupito.” Ua taʻua e nisi tagata atamamai, afai e faatuputupulaʻia pea lenei faitau aofaʻi, o le a oo le atunuu i se tulaga e matuā lē lava ni vai, meaʻai, ma le eletise.
E TE SILAFIA? Ua taʻua i le Tusi Paia e finagalo le Atua i tagata ia ʻfaatumu le lalolagi,’ i se aofaʻi talafeagai e mafai ona lava lelei mea e ola ai tagata uma.—Kenese 1:28; Salamo 72:16.
Maua ni Tupe sa Teuina
E silia i le 100 tupe apa memea na maua e lata ane i se ala tele i Isaraelu, ma na tusia i na tupe le faaupuga “Tausaga Lona Fā.” O lenei tausaga o loo faasino atu i le tausaga lona fā o le fouvalega a Iutaia faasaga iā Roma (69-70 T.A.), lea na iʻu ai i le faaumatiaga o Ierusalema. Na taʻua e Pablo Betzer, o se faatonu mo ē e eliina le eleele mo suʻesuʻega: ʻE foliga mai sa iai se tagata na mataʻu i le oo mai o le iʻuga, atonu na vaai atu ua agaʻi mai le ʻautau a Roma, ona ia nanā loa lea o ana meatotino ma le faamoemoe e toe foʻi mai e avatu.’
E TE SILAFIA? I le 33 T.A., na valoia ai e Iesu o le a siʻosiʻomia Ierusalema e le ʻautau a Roma. Na ia apoapoaʻia Kerisiano ia sosola i mauga ina ia saogalemu ai.—Luka 21:20-24.


text:
Uso e ma tuafafine pele, matou te faafetai atu mo la outou fesoasoani lagolagosua ma lo outou tuuto. E faailoa atu lo matou alolofa ia te outou uma taitoatasi.
E le’i mamao atu, sa ma fiafia ai ma Sister Nelson i le matagofie o i’a o le moana i se koneteina laitiiti mo i’a. O i’a felanulanua’i ma e foliga eseese sa femasaua’i solo. Sa ou fesili atu i le tagata faigaluega sa latalata mai, “O ai e aumaia meaai mo nei i’a matagofie?”
Sa tali mai o ia, “o a’u.”
Ona ou fesili atu lea, “Pe ua latou faafetai atu ea ia te oe?”
Sa ia tali mai, “E leai!”
Sa ou mafaufau i nisi o tagata ou te iloa o e e faapena foi le le magafagafa i lo latou Foafoa ma lo latou “areto [moni] o le ola.”1 Latou te ola i lea aso ma lea aso e aunoa ma se manatunatu i le Atua ma Lona agalelei ia i latou.
E matuai sili atu le lelei o le a i ai pe afai e mafai ona manatunatu atili ia tagata uma i le tausiga ma le alofa o le Atua ma faailoa atu lena agaga faafetai ia te Ia. Sa aoao mai Amona, “Ia tatou avatu le faafetai i [le Atua], ona ua faia e ia le amiotonu e faavavau.”2 O le tele o lo tatou agaga faafetai o se fua lea o lo tatou alofa ia te Ia.
O le Atua o le Tama o o tatou agaga.3 Ua ia te Ia se tino faamamaluina, faaatoatoaina o aano ma ivi.4 Sa tatou nonofo faatasi ma Ia i le lagi ae tatou te le’i fananau mai.5 Ma ina ua Ia faia i tatou faaletino, sa faia i tatou i le faatusa o le Atua, ua tofu le tagata ma sona lava tino.6
Mafaufau i lo tatou tausiga faaletino. E auina moni mai lava i le lagi. O le manaomia o le ea, o meaai, ma vai tatou te mauaina uma o ni meaalofa mai se Tama Faalelagi alofa. Sa faia le lalolagi e lagolago ai lo tatou aumau i le olaga nei mo se taimi puupuu.7 Sa tatou fananau mai ma se gafatia e tuputupu ae, alofa, faaipoipo, ma fausia ni aiga.
O le faaipoipoga ma le aiga ua faauuina e le Atua. O le aiga o le iunite taua lautele lea i le olaga nei ma le faavavau. I le fuafuaga sili o le fiafia a le Atua, e mafai ai e aiga ona faamauina i malumalu ma sauniuni ai e toe foi atu e mafuta i Lona afioaga paia e faavavau. O le ola e faavavau lena! E faataunuuina ai faanaunauga loloto o le tagata soifua—o moomooga masani mo le fegalegaleaiga e le muta faatasi ma e e pele o le aiga o se tagata.
O i tatou o se vaega o Lona faamoemoega e faavavau: “O la’u galuega ma lo’u mamalu,” na Ia fetalai ai, o le “ia aumaia le tino ola pea ma le ola faavavau o le tagata.”8 Ina ia mafai ona ausia na faamoemoega, “Ua faapea lava ona alofa mai o le Atua i le lalolagi, ua ia au mai ai lona Atalii e Toatasi, ina ia le fano se tasi e faatuatua ia te ia a ia maua e ia le ola e faavavau.”9 O lena faatinoga o se faaalia faalelagi o le alofa o le Atua. “Aua [Na te] lei auina mai lona Atalii i le lalolagi ina ia faasala i le lalolagi; a ia faaolaina le lalolagi ia te ia.”10
E tutotonu i le fuafuaga e faavavau a le Atua le misiona a Lona Alo, o Iesu Keriso.11 Sa afio mai o Ia e togiola le fanau a le Atua.12 Ona o le Togiola a le Alii, ua moni ai le toetu (po o le tino ola pea).13 Ona o le Togiola, ua avea ai le ola faavavau ma se mea e mafai e tagata uma o e o le a agavaa ona maua. Sa faamalamalama mai e Iesu:
“O a’u nei o le toetu ma le ola: o lē faatuatua mai ia te a’u, e ui lava ina oti, a e ola lava ia:
“O tagata ola uma o e faatuatua mai ia te au, e le oti lava e oo i le faavavau.”14
Mo le Togiola a le Alii ma Lana meaalofa o le toetu— mo lenei savali musuia o le Eseta—ia faafetaia ai le Atua!
Meaalofa Faaletino
E alofa lo tatou Tama Faalelagi i Lana fanau.15 Ua Ia faamanuiaina i latou taitoatasi i ni meaalofa faaletino ma faaleagaga. Se’i ou talanoa e uiga i na ituaiga meaalofa taitasi. A e usuina le pese “O A’u o se Atalii o le Atua,” mafaufau i Lana meaalofa ia te oe o lou lava tino faaletino. O le tele o uiga maoae o lou tino e faamaonia ai lau lava “amio atua.”16
O totoga taitasi o lou tino o se meaalofa tulaga ese mai le Atua. E tofu le mata ma se tioata e otometi ona taulai tonu ai le vaai. O neura ma musele e faatautaia mata e lua ia maua ai se ata se tasi e faatafa-tolu. O mata e fesootai atu i le faiai, lea e faamaumauina ia mea na vaaia.
O lou fatu o se pamu tulaga ese.17 E i ai ni ona afuala e faatautaia itu e fegasoloa’i i ai le toto. O nei afuala e matala ma tapuni e sili atu i le faa-100,000 taimi i le aso—36 miliona taimi i le tausaga. Ae, vagana ua afaina i faama’i, e mafai ona latou tatalia na ituaiga o galuega mamafa e toetoe lava e le gata.
Mafaufau i papupuni o le tino mo le puipuiga. Ina ia puipuia ai mai le faaleagaina, na te matauina le tiga. I le tali atu i siama, na te gaosia ni polotini e tetee atu i ai. O le tino e tuuina atu le puipuiga. E lapatai mai i manu’a e ono mafua mai i le malosi o le vevela po o le malulu.
O le tino na te faafouina ona lava sela ua le toe aoga ma faasoasoa le maualuga o ona lava elemene taua. O le tino e fofoina ona lava lavelavea, totolia, ma ponaivi gaui. O le mafai ona fanafanau o le isi lena meaalofa paia mai le Atua.
Ia tatou manatua o se tino lelei atoatoa e le manaomia ina ia maua ai se faasinomaga paia o se tagata. O le mea moni, o nisi o agaga e sili ona lelei o loo i totonu o ni tino faatauagavale pe le atoatoa. O le tele o le malosi faaleagaga e masani ona atiina ae e tagata e i ai luitau faaletino, o le mea moni lava, ona e matuai luitauina i latou.
Soo se tasi e suesueina ia galuega a le tino o le tagata ua ia vaai moni “i le Atua o femaliua’i i lona mamalu ma lona mana.”18 Talu ai o le tino o loo puipuia e le tulafono faalelagi, soo se faamalologa e oo mai e ala i le usiusitai i le tulafono ua faavae ai lena faamanuiaga.19
Ae ua manatu sese nisi o tagata o nei uiga ofoofogia faaletino e tutupu faafuasei po o le taunuuga o se fetoaiga tele i se mea. Fesili ifo ia te oe lava, “E mafai e se gapā tele i se fale lomitusi ona faia se tusi lomifefiloi?” E matuai leai se avanoa o se na mea. Ae afai e i ai, e le mafai ona ia faaleleia ona lava itulau masaesae pe toe faia ni ona lava lomiga e fou atu!
Afai o le gafatia o le tino mo faatinoga masani, puipuia, toe faaleleia, faafegasoloa’iina, ma le toe faafouina e tatau ona i ai e aunoa ma le faatapulaaina, o le a faavavau pea ona faaauau le olaga iinei. Ioe, o le a tatou paulia ai iinei i le lalolagi! O le mea tatou te faafetai ai, ua saunia e lo tatou Foafoa le soifua matua ma isi faagasologa lea o le a iu ai ina tatou oti faaletino. O le oti, e pei lava o le fanau mai, o se vaega o le olaga. Ua aoao mai tusitusiga paia e faapea “sa le tatau ona toe laveai o le tagata mai lenei oti faaletino, ona e faaumatia i lena mea le fuafuaga tele o le fiafia.”20 O le toe foi atu i le Atua e ala i lena faitotoa ua tatou ta’ua o le oti o se fiafiaga lea mo i latou o e alolofa ia te Ia ma ua saunia e fetaia’i ma Ia.21 Mulimuli ane, o le a oo mai le taimi e “toe faatasia le agaga ma le tino i … foliga atoatoa; o lima ma vae ma soogaoivi o le a toefuataiina i ona tulaga e tatau ai,”22 e le toe mavavaeeseina. Mo nei meaalofa faaletino, ia faafetaia le Atua!
Meaalofa Faaleagaga
E pei o le taua o le tino, e avea o se nofoaga mo le agaga e faavavau o le tagata. Sa i ai o tatou agaga i le olaga i le muai olaga23 ma o le a faaauau ona ola pe a oti le tino.24 O le agaga e tuuina mai i le tino ia aafiaga o le olaga ma uiga patino.25 I le olaga lenei ma le isi, o le agaga ma le tino, pe a faatasia, e avea o se tagata ola e faalelagi lona taua.
Ona e taua tele le agaga o se tagata, o lona tuputupu ae e i ai lona taunuuga e faavavau. E faamalosia a o tatou fesootai i le tatalo faamaualalo ma lo tatou Tama Faalelagi agaalofa.26
O uiga auaumama o le a faamasinoina ai i tatou i se aso e faaleagaga uma lava.27 O nei uiga auaumama e aofia ai le alofa, amio mama, faamaoni, agaalofa, ma le auauna atu i isi.28 O lou agaga, faatasi ai ma ua i totonu o lou tino, e mafai ona tuputupu ae ma faaali atu nei uiga i auala e taua i lou alualu i luma e faavavau.29 O le alualu i luma faaleagaga e maua e ala i laasaga o le faatuatua, salamo, papatiso, o le meaalofa o le Agaga Paia, ma le tumau seia oo i le iuga, e aofia ai sauniga o le faaeega paia ma le faamauga i malumalu paia.30
E pei foi ona manaomia e le tino ni meaai i aso uma lava ina ia ola ai, e faapena foi ona manaomia e le agaga le fafagaina. O le agaga e fafagaina e ala i upumoni e faavavau. O le tausaga ua mavae sa tatou faamanatuina ai le 400 tausaga o le faaliliuga a King James o le Tusi Paia. Ma ua toeitiiti 200 tausaga talu ona tatou maua le Tusi a Mamona. Ua uma nei ona faaliliuina le tusi atoa po o ni vaega i gagana e 107. Ona o nei tusitusiga paia ma isi tusitusiga paia faapelepele, ua tatou iloa ai o le Atua o lo tatou Tama e Faavavau ma o Lona Alo, o Iesu Keriso, o lo tatou Faaola ma le Togiola. Mo nei meaalofa faaleagaga, ia faafetaia ai le Atua!
Meaalofa o le Talalelei
Ua tatou iloa o perofeta i le tele o tisipenisione, e pei o Atamu, Noa, Mose, ma Aperaamo, sa latou aoao mai uma i le paia o lo tatou Tama Faalelagi ma Iesu Keriso. O lo tatou tisipenisione i le taimi nei sa faailoa mai e le Tama Faalelagi ma Iesu Keriso, ina ua Laua faaali mai i le Perofeta o Iosefa Samita i le 1820. Sa faavaeina le Ekalesia i le 1830. O le taimi nei, ua 182 tausaga mulimuli ane, o loo tatou tumau pea i lalo o le feagaiga ina ia auina atu le talalelei i “atunuu uma, ituaiga, gagana ma nuu.”31 A o tatou faia faapea, o le a faamanuiaina uma ai e e tuuina atu ma e e mauaina.
O lo tatou tiutetauave le aoaoina o Lana fanau ma fagua ia i latou se manatunatu i le Atua. I tausaga ua leva, sa saunoa ai le Tupu o Peniamina:
“Ia talitonu i le Atua; ia talitonu o loo soifua o ia, ma o ia na foafoaina mea uma, i le lagi ma le lalolagi; ia talitonu ua ia te ia le poto uma, ma le mana uma, i le lagi ma le lalolagi; …
“… Ia talitonu e ao ina outou salamo ia outou agasala ma lafoai i ai, ma outou faamaualalo outou lava i luma o le Atua; ma ole atu ma le faamaoni o le loto ia faamagaloina e ia outou; ma o lenei, afai tou te talitonu i nei mea uma, vaai ia outou faia.”32
O le Atua e tutusa lava o ananafi, o le asō, ma le faavavau, ae o i tatou e leai. O aso taitasi, o lo tatou luitau ia maua le mana o le Togiola, ina ia mafai ona tatou liua moni, ia avea atili e faapei o Keriso, ma agavaa ai mo le meaalofa o le faaeaga ma ola e faavavau ma le Atua, Iesu Keriso, ma o tatou aiga.33 Mo nei mana, faamanuiaga, ma meaalofa o le talalelei, ia faafetaia ai le Atua!
Ou te molimau atu o loo soifua o Ia, o Iesu o le Keriso, ma o Lana Ekalesia lenei, ua toefuataiina mai i nei aso e gata ai ina ia ausia ai lona faasinomaga paia. O loo taitaiina i tatou i lenei vaitaimi e Peresitene Thomas S. Monson, o lē tatou te alolofa i ai ma lagolagoina ma o tatou loto atoa, ma tatou te lagolagoina foi ona fesoasoani ma Aposetolo e Toasefululua o ni perofeta, tagatavaai, ma talifaaaliga. Ou te molimau atu ai i le suafa paia o Iesu Keriso, amene.


text:
Uso Pele: E pei ona faamanino mai i le faaaliga o loo i le vaega e 120 o le Mataupu Faavae ma Feagaiga, o le Aufono e Faafoeina ia Sefuluai, e faatagaina tupe faaalu o tupe a le Ekalesia. O lea aufono e aofia ai le Au Peresitene Sili, o le Korama a Aposetolo e Toasefululua, ma le Au Epikopo Pulefaamalumalu.
O lenei aufono latou te faamaonia ia paketi mo matagaluega a le Ekalesia, o ana galuega fai, ma aofaiga ua faamatuu atu i iunite faale-ekalesia. O tupe faaalu i polokalama a le Ekalesia e ogatusa ma paketi ua faamaonia ma e tusa ai ma aiaiga ma faiga faavae a leEkalesia.
Ua tuuina mai i le Matagaluega Suetusi a le Ekalesia le faatagaga e maua ai faamaumauga uma ma polokalama e tatau ai, ina ia iloilo ai le tulaga solo lelei o le faafoeina o tupe maua, o tupe faaalu, ma le malupuipuia o aseta a le Ekalesia. E tutoatasi lava le Matagaluega Suetusi a le Ekalesia mai isi matagaluega uma ma galuega a le Ekalesia ma o le aufaigaluega e aofia ai tausitusi lautele ua faamaonia, o suetusi faamaonia mai le lotoifale, o suetusi faamaonia o polokalama faakomepiuta, ma isi tamalii faapolofesa ua faamaonia.
E faavae i luga o suegatusi ua uma ona faatino, ua i ai nei i le Matagaluega Suetusi a le Ekalesia le manatu, o mea uma, o saofaga na tauaaoina, o tupe na faaalu, ma aseta a le Ekalesia mo le tausaga 2012, sa tusi faamaumau ma taulimaina e tusa ai ma faiga faatausitusi talafeagai, o paketi sa faamaonia, ma aiaiga ma faiga faavae a le Ekalesia.
E tuuina atu ma le faaaloalo lava,
Matagaluega Suetusi a le Ekalesia
Robert W. Cantwell
Pule Faatonusili


text:
Disney Malo faamaneta Meafaigaluega Hack – Android / iOS / Mac OS / Afio mai pupuni! Afai e te fou e tatau ona e Morehacks.net e iloa o loo e browsing saogalemu ma iinei e mafai ona e maua ai le Hack meafaigaluega e te manao. O lenei e oo atu i le iloiloga Meafaigaluega Hack Malo faamaneta Disney. ua lomia faasalalau talu ai nei lenei polokalama ona o le […]
-
Malo Disney faamaneta Hack Meafaigaluega saoloto
Disney Malo faamaneta Meafaigaluega Hack – Android / iOS / Mac OS / Afio mai pupuni! Afai e te fou e tatau ona e Morehacks.net e iloa o loo e browsing saogalemu ma iinei e mafai ona e maua ai le Hack meafaigaluega e te manao. O lenei e oo atu i le iloiloga Meafaigaluega Hack Malo faamaneta Disney. ua lomia faasalalau talu ai nei lenei polokalama ona o le […]
-
Pa'ō Royale kopi Hack Meafaigaluega Android iOS
Pa'ō Royale Hack kopi – Download Gems & ua aulia Gold afi pa'ō Royale le tulaga muamua e le gata i Play iTunes ma Google, i le tele o atunuu. O lenei taaloga e mafai ona avea le isi pa'ō o Clans ona oo mai o foafoa lava. Pa'ō Royale folafola atu e avea ma se tasi o le e sili ona sii mai ma taaalo o […]
-
Togafiti Kendall ma Hack Kylie Meafaigaluega Sii FOU
~ FOU Hack meafaigaluega ~ Kendall ma togafiti Hack Kylie Meafaigaluega Morehacks faaalia se meafaigaluega Hack fou mo se tasi o taaloga e sili ona lauiloa i nei aso. Kendall & Kylie taunuu i le pito i luga e le gata i iTunes ma Google Play faleoloa lava anapogi, o lona uiga o loo taaalo i le tele o tagata. O nisi oi latou o loo taaalo i tulafono faafoe […]
-
Sii mai Star kuka silisili kopi Hack Meafaigaluega saoloto
polokalama FOU [LEAKED] ~ Star kuka silisili kopi Hack Meafaigaluega ~ Muamua lava, faafeiloai i Morehacks univers! O le afi hacking sili i le lalolagi atoa. O iinei e mafai ona e maua ai o so o se meafaigaluega le faama- oni, trainers, taʻe ma e oo lava i taaloga atoa lea e le o maua se isi lava mea. O lenei ua tatou tuuina atu ia te oe se pusa hacking fou mo le taaloga Star kuka silisili, […]
-
Meafaigaluega Hack kopi taga pepa silisili Download
Sili lava taga pepa kopi Hack Meafaigaluega saoloto Sii mai le au mai Morehacks.net o mitamita e faia se iloiloga mo lenei meafaigaluega Hack fou. e faigofie Hacking talu na foafoaina le softwares fuafuaina mo lenei faamoemoe. E te le manaomia o so o se komepiuta ma coding malamalama e Hack se taaloga. E sii mai se tamai polokalama i lau Android / masini iOS […]
-
Ofo Meafaigaluega Avengers Academy Hack Download
Ofo Avengers Academy Hack Meafaigaluega saoloto Sii mai se tasi o polokalama sili tuuina atu iinei, i Morehacks.net, o Meafaigaluega Hack Academy Avengers ofo. sa matua lauiloa lenei galuega faatino ona faasaunoa i lenei taaloga a teisi o le faatauina atu i totonu o le polokalama. I se isi faaupuga, ua faamalosia oe e faaalu o tupe moʻi e faamaea ai galuega faapitoa. Tatou te le malilie […]
-
Lego Ninjago Skybound Hack Meafaigaluega saoloto leai Fuagafanua
Lego Ninjago Skybound Meafaigaluega Hack – E leai se Fuagafanua Download Ua faamalolo mai se matua meafaigaluega Hack fou mo le taaloga Lego Ninjago Skybound. Sii mai i le taimi nei o le a le faigofie lenei Meafaigaluega Hack Ninjago Skybound Lego ma le hacking mo oe. Faatasi ai ma lenei polokalama, i le na o ni nai minute, ma na o ni nai kiliki le ae faaopoopo le faatapulaaina […]
-
Sandstorm taua faomea 'aʻo le fōlauga Hack Meafaigaluega faimamago Download
Sandstorm faomea 'aʻo le fōlauga taua Hack Meafaigaluega faimamago – Sii mai saoloto (LEAI FUAGAFANUA) A ituaiga meafaigaluega Hack fou ua tuuina atu nei i Morehacks.net. O i tatou o le puna o le olegia meafaigaluega mo tagata uma, ma mai i aso nei o loo maua atoatoa le Sandstorm faomea 'aʻo le fōlauga taua Hack Meafaigaluega faimamago saoloto. Sii mai i le taimi nei lenei polokalama ma o le ae maua le mana e fai mea uma […]
-
Zombie Catchers Hack afi New Download
Zombie Catchers Hack afi New Afio mai ma surfing fiafia i Morehacks.net! O lenei o loo e faitauina le toe iloiloina o se meafaigaluega Hack talosaga faigata, le tasi mo Catchers Zombie. Faatasi ai ma lenei polokalama fou e mafai ona e Hack faigofie lenei taaloga. o Zombie Catchers Hack afi New atoatoa mo tagata uma aua e mafai ona faaaoga i so o se Android / iOS […]
-
taua atavili 3 Hack Meafaigaluega faimamago
taua atavili 3 Hack Meafaigaluega faimamago – taʻega tioata saoloto & o toe taua afi atavili Gold! ua aulia lenei taaloga e sili atu nai lo 80 le faitau miliona o tagata taaalo i le lalolagi atoa. O lenei taaloga fou i le faasologa taua atavili folafola mai e avea o se succes. mods taua New, e faavae i luga o le talosaga taaalo, ua aofia ai i lenei taaloga. O se tasi lena […]
Snapchat mo Pupuni – Download saoloto mo Pupuni o le a Snapchat mo Pupuni? Snapchat o se talosaga faamalolo mo telefoni poto. I lena polokalama e mafai ona e auina atu ata i au uo, e mafai ona e tālatala , tagai i le vitio faamauina e outou o uo ma ni nai isi things.You tele e mafai ona maua le tele o uo, e leai se tapulaa […]
Pa'ō Royale Hack kopi – Download Gems & ua aulia Gold afi pa'ō Royale le tulaga muamua e le gata i Play iTunes ma Google, i le tele o atunuu. O lenei taaloga e mafai ona avea le isi pa'ō o Clans ona oo mai o foafoa lava. Pa'ō Royale folafola atu e avea ma se tasi o le e sili ona sii mai ma taaalo o […]
~ FOU Hack meafaigaluega ~ Kendall ma togafiti Hack Kylie Meafaigaluega Morehacks faaalia se meafaigaluega Hack fou mo se tasi o taaloga e sili ona lauiloa i nei aso. Kendall & Kylie taunuu i le pito i luga e le gata i iTunes ma Google Play faleoloa lava anapogi, o lona uiga o loo taaalo i le tele o tagata. O nisi oi latou o loo taaalo i tulafono faafoe […]
polokalama FOU [LEAKED] ~ Star kuka silisili kopi Hack Meafaigaluega ~ Muamua lava, faafeiloai i Morehacks univers! O le afi hacking sili i le lalolagi atoa. O iinei e mafai ona e maua ai o so o se meafaigaluega le faama- oni, trainers, taʻe ma e oo lava i taaloga atoa lea e le o maua se isi lava mea. O lenei ua tatou tuuina atu ia te oe se pusa hacking fou mo le taaloga Star kuka silisili, […]
Sili lava taga pepa kopi Hack Meafaigaluega saoloto Sii mai le au mai Morehacks.net o mitamita e faia se iloiloga mo lenei meafaigaluega Hack fou. e faigofie Hacking talu na foafoaina le softwares fuafuaina mo lenei faamoemoe. E te le manaomia o so o se komepiuta ma coding malamalama e Hack se taaloga. E sii mai se tamai polokalama i lau Android / masini iOS […]
Ofo Avengers Academy Hack Meafaigaluega saoloto Sii mai se tasi o polokalama sili tuuina atu iinei, i Morehacks.net, o Meafaigaluega Hack Academy Avengers ofo. sa matua lauiloa lenei galuega faatino ona faasaunoa i lenei taaloga a teisi o le faatauina atu i totonu o le polokalama. I se isi faaupuga, ua faamalosia oe e faaalu o tupe moʻi e faamaea ai galuega faapitoa. Tatou te le malilie […]
Lego Ninjago Skybound Meafaigaluega Hack – E leai se Fuagafanua Download Ua faamalolo mai se matua meafaigaluega Hack fou mo le taaloga Lego Ninjago Skybound. Sii mai i le taimi nei o le a le faigofie lenei Meafaigaluega Hack Ninjago Skybound Lego ma le hacking mo oe. Faatasi ai ma lenei polokalama, i le na o ni nai minute, ma na o ni nai kiliki le ae faaopoopo le faatapulaaina […]